year
stringclasses 2
values | id
stringlengths 1
3
| intro
stringlengths 53
1.08k
⌀ | main
stringlengths 303
6.4k
⌀ | summary
stringlengths 51
406
⌀ |
|---|---|---|---|---|
2021 | 21 | Þúsundir íbúa Colorado í Bandaríkjunum hafa flúið að heiman undan víðfeðmum gróðureldum í ríkinu. Óttast er að hundruð íbúðarhúsa séu brunnin til grunna. | Neyðarástandi hefur verið lýst yfir í Colorado í Bandaríkjunum vegna gróðurelda sem brenna stjórnlaust í miklu hvassviðri. Tugþúsundir íbúa í tveimur bæjum í ríkinu hafa verið fluttar á brott. Fjöldi íbúðarhúsa og annarra bygginga er brunninn til grunna.
Eldarnir kviknuðu í gærmorgun, að líkindum þegar háspennulínur slitnuðu í hvassviðri. Um kvöldið voru að minnsta kosti 650 hektarar brunnir í Boulder-sýslu. Þá höfðu að minnsta kosti 580 íbúðarhús orðið eldinum að bráð, sömuleiðis verslanamiðstöð og hótel. Þrettán þúsund íbúum í bænum Superior var skipað að forða sér að heiman og nokkru síðar var byrjað að flytja á brott 21 þúsund íbúa í Louisville. Slökkviliðsmönnum reyndist ómögulegt að hefta útbreiðslu eldanna vegna hvassviðris, sem sló hátt í fimmtíu metra á sekúndu. Bandaríska veðurstofan lýsti því yfir í gær að ástandið væri lífshættulegt. Joe Pelle, lögreglustjóri í Boulder-sýslu, sagði þegar hann fór yfir ástandið í gærkvöld að hann óttaðist að einhverjir hefðu látið lífið.
Daniel Swain, veðurfræðingur við Kaliforníuháskóla, skrifaði á Twitter í gærkvöld að ótrúlegt væri til þess að hugsa að gróðureldar kviknuðu á þessum slóðum í desember, en haustið hefði verið óvenju hlýtt og þurrt og í gríðarlegu hvassviðri skapaðist hætta á að eldar kviknuðu. | Þúsundir íbúa Colorado í Bandaríkjunum hafa flúið að heiman undan víðfeðmum gróðureldum í ríkinu. Óttast er að hundruð íbúðarhúsa séu brunnin. |
2021 | 21 | Áramótabrennur hafa verið slegnar af víðast hvar á landinu. Á mörgum stöðum á þó að halda flugeldasýningar sem fólk getur horft á úr öruggri fjarlægð og sums staðar verður haldin svokölluð bílabrenna. | Brennur eru fastur liður víða um land á áramótunum, en nú annað árið í röð hafa þær flestallar verið slegnar af vegna COVID. Á fjölmörgum stöðum verða haldnar flugeldasýningar í staðinn í samstarfi við björgunarsveitir sem verður hægt að fylgjast með og dást að úr öruggri fjarlægð og án nokkurra hópamyndana.
Sum sveitarfélög hafa þó ákveðið að halda í hefðina, hlaða í bálköst og kveikja í - fólki til gleði og yndisauka. Þannig verða brennur til dæmis í Ölfusi, Vesturbyggð og Langanesbyggð, en þeim tilmælum beint til allra að forðast hópamyndanir og njóta bálsins í hæfilegri fjarlægð. Í Snæfellsbæ er haldin bílabrenna í Rifi annað árið í röð.
Bílabrenna er nú bara sett innan gæsalappa því að við ætlumst til að fólkið sé inni í bílunum sínum við brennuna.
Segir Kristinn Jónasson bæjarstjóri, hann segir að vel hafi gengið í fyrra, fólk haldið sig í bílunum og notið sjónarspilsins þaðan.
Við sáum ekkert því til fyrirstöðu að halda bara áfram þannig það gekk svona vel í fyrra. Það er að koma svona þúsund manns á brennuna hjá okkur.
Það gengur nú bara frábærlega. Það eru alltaf sömu einstaklingarnir sem gera þetta, þetta er allt unnið í sjálfboðavinnu. Sveitarfélagið kemur ekki nálægt þessu. Við erum bara stoltir af okkar góðu og duglegu brennuvörgum ef við getum orðað það þannig sem hlaða bálköstinn á hverju einasta ári. | null |
2021 | 21 | Formaður Félags íslenskra bókaútgefenda segir að kórónuveirufaraldurinn hafi haft mikil áhrif á kauphegðun fólks í desember. Hann telur að jólavertíðin hafi verið eitthvað minni í ár en í fyrra en að árið í heild hafi hins vegar verið mjög gott fyrir bóksala. | Tæplega þúsund bækur voru gefnar út á þessu ári samkvæmt Bókatíðindum, rúmlega hundrað fleiri en í fyrra. Skáldsaga Yrsu Sigurðardóttur Lok, lok og læs var í efsta sæti á lista yfir mest seldu bækurnar síðustu vikuna fyrir jól. Þar á eftir kom skáldasagan Sigurverkið eftir Arnald Indriðason.
Heiðar Ingi Svansson, formaður Félags íslenskra bókaútgefenda, segir að faraldurinn hafi haft áhrif á bóksölu í aðdraganda jóla.
Þetta var bara skrítinn desember held ég hjá öllum. Og þetta ástand hefur haft áhrif á neyslu- og kauphegðun fólks eins og margt annað.
Þannig að þetta byrjaði bara mjög vel. Svo á eftir að skoða og finna út betur hvernig þessi desember kemur út en árið í heild hefur bara komið mjög vel út
Við erum kannski að horfa á að salan fyrir þessi jól sé svona á pari við síðasta ár? Ég þori kannski ekki að fullyrða um það
. Mögulega gæti hún verið eitthvað minni. En ég held að það sé alveg óhætt að fullyrða að árið í fyrra í heild og jólinvertíðin núna svona í samanburði við meðalár hefur bara verið mjög góð | null |
2021 | 21 | Edda Falak, Alec Baldwin, Sölvi Tryggvason og Christian Eriksen var algengasta leitarefnið á leitarvélinni Google hér á landi á árinu sem er að líða. Þá var leitað að fyrirbærinu Only fans í auknum mæli í ár, miðað við árið 2020. | Þetta er meðal þess sem kemur fram í samantekt auglýsingastofunnar Sahara. Aukning í leit að Eddu Falak jókst um rúmlega 1.100 prósent á milli ára. Nafn Eddu var slegið inn að meðaltali 2.380 sinnum á mánuði, en mest var leitað eftir henni í maí þegar það var slegið inn 4.400 sinnum. Af stjórnmálamönnum var nafn Áslaugar Örnu Sigurbjörnsdóttur Vísinda, iðnaðar og nýsköpunarráðherra mest slegið inn. Að meðaltali var nafn hennar slegið inn 1.500 sinnum í mánuði en Bjarni Benediktsson fjármálaráðherra fylgir henni fast á hæla með 1.400 leitir á mánuði og Katrín Jakobsdóttir forsætisráðherra litlu minna. Mesta aukningin í leit að stjórnmálamanni var hjá Willum Þór Þórssyni heilbrigðisráðherra, en rúmlega 650 prósent fleiri leituðu að honum miðað við árið 2020.
Leit landsmanna litaðist nokkuð af því að það voru kosningar á árinu. Aukning var í leit að öllum stjórnmálaflokkum. Mesta aukningin var hjá Flokki fólksins en aukningin á milli ára nam 890 prósentum.
Norðvesturkjördæmi var ekki vinsælt á leitarvélinni 2020 en sló rækilega í gegn á þessu ári með tíföldun leita og Ingi Tryggvason var álíka vinsæll á Google í ár og kjördæmið. Ferðaþjónustufyrirtæki komust nær eðlilegu horfi eftir mjög erfitt ár 2020, sem endurspeglast í 58% fjölgun leita að Icelandair og 1.180% fjölgun leita að Play, en Play flaug sína fyrstu ferð 24. júní.
Mikið var leitað að hraðprófum eða rúmlega 3.000 sinnum á mánuði, PCR-prófum 1500 sinnum á mánuði og bólusetningu 1300 sinnum á mánuði.
Í flokknum annað kennir ýmissa grasa og má m.a. nefna mikla fjölgun í leit að jarðskjálfta um 83% og eldgosi um 535%. Onlyfans var mun meira gúgglað en í fyrra eða 76% oftar og náði hámarki í apríl þegar þess var leitað rúmlega 18 þúsund sinnum. Air fryer var vinsæl jólagjöf í ár, sem endurspeglast í rúmlega tvöföldun leita m.v. árið í fyrra. | null |
2021 | 21 | Þriðja þáttaröðin af Ófærð og Netflix-þættirnir Katla fengu hæstu endurgreiðslu framleiðslukostnaðar á þessu ári. Báðar þáttaraðirnar koma úr smiðju RVK Studios, framleiðslufyrirtækis Baltasars Kormáks. Raunveruleikaþættirnir The Challenge fengu hæstu endurgreiðsluna af erlendum verkefnum. | Hægt er að fá 25 prósent af framleiðslukostnaði kvikmynda og sjónvarpsefnis hér á landi endurgreiddan að uppfylltum ákveðnum skilyrðum.
58 innlend verkefni fengu endurgreiðslu úr ríkissjóði á árinu sem er að líða og 12 erlend.
Íslensku Netflix-þættirnir Katla fengu hæstu endurgreiðsluna eða 448 milljónir sem þýðir að sótt hefur verið um endurgreiðslu fyrir framleiðslukostnaði upp á 1,8 milljarða.
Katla er fyrsta íslenska sjónvarpsþáttaröðin sem efnisveitan Netflix framleiðir í samstarfi við Reykjavík Studios, framleiðslufyrirtæki Baltasars Kormáks.
Þáttaröðin gerist í Vík þar sem gos í Kötlu hefur staðið yfir í eitt ár og skartar söngkonunni GDRN í aðalhlutverki.
Þriðja þáttaröðin af Ófærð fékk 389 milljónir en hún var sýnd á RÚV í vetur.
Raunveruleikaþættirnir The Challenge voru það erlenda verkefni sem fengu hæstu endurgreiðsluna eða 311 milljónir og sjónvarpsþættirnir The Witcher: Blood Origins með Michelle Yeoh fengu 172 milljónir. | null |
2021 | 22 | Færeyska landsstjórnin heldur velli. Í síðustu viku var tvísýnt um áframhaldandi stjórnarsamstarf eftir að tveir þingmenn stjórnarflokkanna studdu tillögu stjórnarandstöðunnar um réttindabætur fyrir samkynja foreldra. | Menntamála- og utanríkisráðherrann Jenis af Rana og Miðflokkurinn hótuðu að slíta samstarfinu við Sambandsflokkinn og Fólkaflokkinn vegna málsins.
Allt frá því að ríkisstjórnin var mynduð 2019 hefur ríkt togstreita innan hennar um málefni hinsegin fólks en fulltrúar Miðflokksins þvertaka fyrir stuðning við nokkra löggjöf sem tryggir þeim hópi aukin réttindi. Eins var Jenis af Rana ákveðinn í að styðja engin mál stjórnarandstöðunnar en Miðflokksmenn töldu samstarfsflokkana hafa rofið stjórnarsáttmálann.
Bárður á Steig Nielsen, lögmaður Færeyja, tilkynnti um um áframhald samstarstarfsins síðdegis í dag. Fulltrúar flokkanna ræddu saman fyrr í dag og tókst þar að jafna ágreining sinn.
Johan Dahl úr Sambandsflokki lögmannsins hverfur úr stjórninni en hann studdi frumvarp stjórnarandstöðunnar. Hann kveður þó ekki flokkinn að sögn Nielsens sem segir að stjórnin eigi enn viðamiklum verkum ólokið þótt margt hafi áunnist.
Annika Olsen, þingmaður Fólkaflokksins greiddi einnig atkvæði með tillögunni. Ætlun stjórnarinnar er að leggja nokkur mikilvæg mál fyrir lögþingið á næstu mánuðum, þeirra á meðal um aukin réttindi feðra. | null |
2021 | 22 | Sinubruni varð í sumarbústaðabyggð á Flötum skammt frá Árnesi í Skeiða- og Gnúpverjahreppi í gærkvöldi. Lárus Kristinn Guðmundsson, varaslökkviliðsstjóri hjá Brunavörnum Árnessýslu, segir að eldurinn hafi líklega kviknað út frá flugeldum. Hann biður fólk að fara varlega á gamlárskvöld. Um einn hektari lands brann og þrír sumarbústaðir voru í hættu. | Það var sem sagt verið að skjóta upp flugeldum og hérna, það kemur bara, er glóð eða annað sem kemst í sinu eða þurran gróður. Það er búið að vera núna bæði hvasst og þurrt þarna upp frá þannig að það kviknar í gróðri. Fólk þarna á svæðinu, sumarbústaða eigendur, reyna að slökkva eldinn en ráða ekki við hann þannig hann hleypur þarna um talsvert mikið svæði, hugsanlega um einn hektari sem að brennur. Hafi þið áhyggjur af einhverjum svona vandkvæðum á gamlárskvöld? Já, ef það hvorki snjóar né blotnar í þá höfum við áhyggjur af því og hvetjum fólk til að fara mjög varlega með bæði eld og flugelda og vera varkárt. | Flugeldar ollu að líkindum sinubruna í sumarbústaðabyggð á Flötum skammt frá Árnesi í Skeiða- og Gnúpverjahreppi í gærkvöldi. |
2021 | 22 | null | Allt að þriggja sólarhringa bið getur verið eftir niðurstöðu úr PCR-prófum. Mikið álag er á þeim sem greina og vinna sýnin.
Á vef Heilsugæslu höfuðborgarsvæðisins er greint frá því að óvenju langan tíma taki nú að fá nðurstöðu úr sýnatöku, allt að 72 klukkutíma, eða þrjá sólarhringa. Reynt er að stytta þessa bið og fólk er beðið að hringja ekki á heilsugæslustöðvar til að spyrja um niðurstöður. Það flýti ekki fyrir. | Allt að þriggja sólarhringa bið er eftir niðurstöðu úr PCR-prófum hjá heilsugæslu höfuðborgarsvæðisins. |
2021 | 22 | Snjóflóðasérfræðingur á Veðurstofunni hvetur fólk sem ætlar til fjalla, á Tröllaskaga og í Eyjafirði á næstu dögum, til að fara varlega og fylgjast vel með spám. Töluverð hætta er þar á snjóflóðum í fjöllum. | Eftir snjólétta síðustu mánuði hefur snjó kyngt niður víða á norðanverðu landinu síðustu daga. Sigurdís Björg Jónsdóttir, snjóflóðasérfræðingur á Veðurstofunni hvetur fólk á svæðinu til að fylgjast vel með snjóflóðaspám.
Núna er staðan sú, hérna á Norðurlandi, að það er búið að bætast mikill snjór, síðustu daga en á undan því var mikil stilla eins og margir vita, í kringum jólin. Þá myndaðist svona yfirborðshrím á snjónum sem var til fjalla og svo grófst það og þá myndast mjög veikt lag í snjóþekjunni. En svo bætir í á laugardaginn og þá í hvassviðri og þá getur áhættan aukist enn frekar og líka á Austfjörðum. Þannig að fólk þarf að hafa varann á og virkilega fylgjast með veðurspám og snjóflóðaspám.
Sigurdís segir að eins og staðan er núna hafi Veðurstofan ekki áhyggjur af snjóflóðum í byggð. Hættan sé til fjalla.
Þannig að fólk sem er fjallaskíðum eða snjósleðum eða annað slíkt í útivist til fjalla, vetrarútivist. Við höfum svolitlar áhyggjur þar. Og viljum að fólk kynni sér mjög vel aðstæður, taki gryfjur og taki skynsamlegar ákvarðanir þegar kemur að útivist. | Töluverð hætta er á snjóflóðum í fjöllum á Tröllaskaga og í Eyjafirði. Snjóflóðasérfræðingur hvetur útivistarfólk til að fara varlega og fylgjast vel með spám. |
2021 | 22 | Frá og með deginum í dag léttir Íslensk erfðagreining undir með veirufræðideild Landspítalans og greinir öll innanlandssýni. Kári Stefánsson segir að það sé út í hött að Landspítalinn geti ekki höndlað stöðuna betur. | Gríðarlegt álag hefur verið á sýkla- og veirufræðideild Landspítalans síðustu daga og hafa sýni sem komið hafa inn til greiningar verið langt umfram það sem deildin getur annað á hverjum sólarhring. Guðrún Svanborg Hauksdóttir, yfirlæknir deildarinnar, segir að skafl af sýnum hafi myndast þrátt fyrir að unnið sé að greiningu langt fram á nótt.
Í gær náðist ekki að anna öllum sýnum sem komu í fyrradag og þetta er farið að koma yfir á daginn eftir þannig að það var fyrst síðdegis í gær sem við náum að klára öll sýni sem komu í fyrradag og þetta vill hrúgast svolítið upp.
-Hafið þið verið að greina langt fram á kvöld og nótt?-
Það hefur verið vinna, það á að vera vinna til miðnættis en fólk hefur verið að vinna lengur, talsvert lengur.
Það var svo að ósk sóttvarnarlæknis sem Íslensk erfðagreining ákvað að stíga inn og aðstoða og hófst sú vinna strax í morgun. Kári Stefánsson, forstjóri fyrirtækisins, vonar að með hjálpinni séu ekki verið að brjóta lög.
Við fengum símtal frá sóttvarnalækni í gær og auðvitað ætlum við að leggja okkur af mörkum. Við ætlum að sjá um að greina öll innanlandssýni. Veirufræðideildin kemur til með að halda áfram að sinna landamærasýnum. Og það eina sem við getum gert niður í Vatnsmýri er að vonast bara til þess að þeirri niðurstöðu að við séum ekki? að brjóta lög með því að hjálpa. Við vonum að það fari að renna af Persónuvernd og hún fari að horfa á þetta samfélag með sömu augum og aðrir.
-Hvað finnst þér um það að eftir tvö ár í þessum faraldri þurfi Landspítalinn að leita á náðir einkaaðila til að höndla stöðuna?-
Það er allt í lagi að Landspítalinn leiti á náðir einkaaðila og í svona farsótt eiga allir að leggja sitt af mörkum. Það er hins vegar ekki gott að Landspítalinn sé ekki búinn að skipuleggja sig betur til þess að geta höndlað þetta. Það er einhvers konar stjórnunarvandi í þessu kerfi og raunverulega út í hött að það skuli ekki vera búið að gera eitthvað í þessu á tveimur árum sem stjórnvöld hafa haft til að skipuleggja þetta.
-Nú geri ég ráð fyrir því að Þórólfur sjálfur hafi hringt í þig og beðið þig um þetta, var það þannig og var aldrei spurning um að segja já?-
Sko Þórólfur hringdi í mig í gærkvöldi, við tölum saman, nokkuð oft. Við erum vinir, félagar, fóstbræður og það var ekki möguleiki fyrir okkur í þessu ástandi að segja annað en já. | Íslensk erfðagreining greinir öll innanlandssýni frá og með deginum í dag. Kári Stefánsson segir að sú ákvörðun hafi verið einföld, eftir símtal frá Þórólfi Guðnasyni sóttvarnalækni í gærkvöld. |
2021 | 22 | Forseti Rússlands vonast til þess að hægt verði að leysa ágreininginn við Bandaríkjamenn við samningaborðið. Forsetar landanna ræðast við í síma í kvöld. | Vladimír Pútín, forseti Rússlands, segist vera sannfærður um að hægt verði að leysa ágreininginn við Bandaríkjamenn við samningaborðið. Forsetar landanna ræðast við í síma í kvöld, í annað sinn á innan við mánuði.
Spenna milli Rússlands og vesturveldanna hefur vaxið undanfarna mánuði, einkum vegna fjölmenns herliðs Rússa við austurlandamæri Úkraínu. Bandaríkjamenn hafa verið í fararbroddi þeirra sem vara við því að innrás kunni að vera yfirvofandi í vetur. Rússar hafa jafnan harðneitað því.
Vladimír Pútín sagði í dag í skilaboðum til þjóðarleiðtoga heimsins í tilefni jóla og áramóta að hann væri sannfærður um að deilur Rússa og Bandaríkjamanna væri hægt að leysa við samningaborðið. Viðræðurnar yrðu þó að byggjast á gagnkvæmri virðingu og að hagsmunir beggja yrðu virtir. Ákveðið hefur verið að sendinefndir þjóðanna hittist í Genf í Sviss tíunda janúar þar sem ætlunin er að ræða leiðir til lausnar. Vladimír Pútín og Joe Biden Bandaríkjaforseti tala saman í síma klukkan hálfníu í kvöld, í annað sinn á innan við mánuði. Fjölmiðlar hafa eftir hátt settum embættismanni Bandaríkjastjórnar að Biden sé reiðubúinn til viðræðna, en jafnframt tilbúinn að bregðast við ef frekari vísbendingar berast um áform Rússa um innrás í Úkraínu.
Stjórnvöld í Kreml segja að valdajafnvæginu í Evrópu hafi verið raskað. Þau krefjast þess að löndum verði ekki fjölgað í Evrópusambandinu og að Bandaríkjamenn komi sér ekki upp herstöðvum í löndunum sem áður tilheyrðu Sovétríkjunum. | Forseti Rússlands vonast til að hægt verði að leysa ágreininginn við Bandaríkjamenn við samningaborðið. Forsetar landanna ræðast við í síma í kvöld. |
2021 | 22 | Álag vegna faraldursins hefur fælt fólk úr vinnu á Landspítalanum, þrátt fyrir aukagreiðslur, segir Már Kristjánsson, yfirlæknir smitsjúkdóma á Landspítala. Hann segir að til greina komi að fá starfsfólk sem er í einangrun til starfa. | Það er bara eitthvað sem þarf að skoða. Ég þekki það líka frá Bandaríkjunum og víðar og í Svíþjóð þegar verst lét. Þegar fólk var orðið einkennalaust þá fór það bara að vinna. Þannig að við þurfum bara að skoða það. Auðvitað verðum við að sinna verkefninu. Það segir sig sjálft. Þá þurfum við að gera það sem er skynsamlegast á þeim tíma sem verkefnin hrannast upp. | null |
2021 | 22 | Handboltamaðurinn Ómar Ingi Magnússon er íþróttamaður ársins 2021. Hann segist afar stoltur af nafnbótinni enda hafi hann fylgst með mörgu af uppáhalds íþróttafólki sínu vinna titilinn. Valið var kunngjört í beinni útsendingu á RÚV í gærkvöld. | TOM: íÞRÓTTAMAÐUR ÁRSINS ER ÓMAR INGI
Ómar leikur með úrvalsdeildarliði Magdeburg í Þýskalandi. Hann varð markakóngur deildarinnar í vor og átti næstflestar stoðsendingar, auk þess sem hann var valinn í lið ársins. Ómar hefur verið einn af bestu leikmönnum liðsins á þeirri leiktíð sem nú stendur yfir en Magdeburg trónir á toppi þýsku deildarinnar og hefur bara tapað einum leik á leiktíðinni.
Sagði Ómar Ingi. Fimleikakonan Kolbrún Þöll Þorradóttir hafnaði í öðru sæti í kjörinu og kraftlyftingakonan Kristín Þórhallsdóttir í því þriðja. Kvennalandslið Íslands í hópfimleikum var valið lið ársins. Liðið varð Evrópumeistari í desember í þriðja sinn eftir níu ára bið.
KOLBRUN: Þetta var hálf ólýsanleg tilfinning, mikil vinna, búnar að leggja mikið á okkur að komast á þennan stað. VIð toppuðum á réttum tíma
Sagði fimleikakonan Kolbrún Þöll. Þá var Þórir Hergeirsson, þjálfari kvennalandsliðs Noregs í handbolta valinn þjálfari ársins. Hann stýrði liðinu til heimsmeistaratitils fyrr í mánuðinum og fékk brons á Ólympíuleikunum í Tókýó í sumar. Þá varð liðið Evrópumeistari í desember á síðasta ári. Liðið hefur í heildina unnið átta stórmót undir hans stjórn. Þórir tók við titlinum í gær frá Noregi í gegnum fjarfundarbúnað.
ÞÓRIR: Stórt fyrir þann sem er stoltur af því að vera Íslendingur. | null |
2021 | 22 | Hætt er við því að skerða þurfi félagslega heimaþjónustu og heimahjúkrun í Reykjavík vegna fjölda starfsmanna sem eru í einangrun eða sóttkví. Regína Ásvaldsdóttir, sviðsstjóri velferðarsviðs Reykjavíkurborgar, segir að reynt sé að halda allri starfsemi gangandi, en bráðlega þurfi að forgangsraða þjónustunni vegna manneklu. | Velferðarsvið Reykjavíkurborgar heldur úti um 100 starfsstöðvum, þar af 70 sólarhringsstofnunum. Starfsmenn eru um 3.400 en nú eru 150 þeirra ýmist í sóttkví eða einangrun. Sviðsstjóri segir erfiðara að leysa starfsfólk af á ákveðnum starfsstöðvum, til dæmis á heimilum fólks með fatlanir þar sem ákjósanlegast er að starfsfólk þekki íbúa og þarfir þeirra. Til skoðunar séu þó um 40 umsóknir úr bakvarðasveit sem mögulega gætu leyst af í gistiskýlum fyrir heimilislausa eða í öldrunarþjónustu.
Við erum í þeim fasa í sambandi við heimaþjónustuna, sem sagt félagslega heimaþjónustu eða heimahjúkrun, þar erum við alveg á mörkunum. Við erum ekki komin þangað að við þurfum að byrja að forgangsraða en það er alveg á mörkunum. Við erum að safna saman tölum um daginn í dag og sjáum að það er aðeins að auka í veikindi hjá starfsmönnum sem eru að sinna heimaþjónustunni. Þannig að þar þurfum við mjög fljótlega að fara að forgangsraða ef fram heldur sem horfir. Síðan erum við auðvitað með gistiskýli og annað þannig að þar er viðkvæm staða en við erum að reyna eftir fremsta megni að halda allri starfseminni opinni. | Svo gæti farið að skerða þurfi heimaþjónustu og heimahjúkrun í Reykjavík. Yfir 150 starfsmenn velferðarsviðs eru í einangrun eða sóttkví. |
2021 | 23 | Yfirmaður bólusetninga hjá sóttvarnalækni segir að ákaflega lítil áhætta sé fólgin í því að bólusetja börn á aldrinum 5 til 11 ára. Rannsóknir bendi til þess að börn fái síður aukaverkanir af bóluefnum en fullorðnir. | Byrjað verður að bólusetja börn á aldrinum 5 til 11 ára í næsta mánuði. Bólusett verður í skólum og heilsugæslan heldur utan um framkvæmdina í samstarfi við skólastjórnendur.
Rætt var um málið á opnum fundi velferðarnefndar Alþingis í morgun. Þingmenn spurðu meðal annars út í mögulegar aukaverkanir og rannsóknir á þeim og líka um hvernig framkvæmdin verður.
Fram kom í svari fulltrúa heilsugæslunnar að börn verði ekki bólusett nema með fullu samþykki foreldra eða forsjármanna. Þá kemur til greina að bólusett verði utan skólatíma til að tryggja leynd upplýsinga um bólusetningarstöðu barna. Þannig á að koma í veg fyrir mögulega fordóma og einelti.
Kamilla Sigríður Jósefsdóttir hjá embætti landlæknis og yfirmaður bólusetninga hjá sóttvarnalækni segir að allar rannsóknir bendi til þess að börn fái síður aukaverkanir af bóluefnum. Eftirköst af covid-sýkingu séu mun algengari og hættulegri.
Nánast allar aukaverkanir, og sérstaklega þessar alvarlegu aukaverkanir, eru algengari eftir covid-sjúkdóminn heldur en eftir bólusetningarnar og það á við um alla aldurshópa líka. Það er ákaflega lítil áhætta fólgin í að bólusetja börn á þessum aldri. Það
eru komin fram góð gögn, betri en við höfum oft haft áður þegar við höfum þurft að taka ákvörðun um bólusetningu barna eða fullorðinna í þessu covid-ástandi. Og við erum algjörlega sannfærð um að það sé rétt að bjóða bólusetninguna. | Rannsóknir benda til þess að börn fái síður aukaverkanir af bóluefnum en fullorðnir. Þetta sagði yfirmaður bólusetninga hjá sóttvarnalækni á fundi velferðarnefndar í morgun. |
2021 | 23 | 21 sjúklingur liggur á spítalanum með COVID-19. Meðalaldur inniliggjandi er 60 ár. Sex eru á gjörgæslu, fimm þeirra í öndunarvél. | 852 bættust við í eftirlit covid göngudeildar í gær, sem gefur vísbendingu um fjölda smita í gær. Yfir 200 starfsmenn Landspítalans eru ýmist í einangrun eða sóttkví. Starfsfólk sem er í sóttkví hefur verið kallað til vinnu að undangengnu pcr-prófi.
Ólafur Guðlaugsson er yfirlæknir sýkingavarnadeildar Landspítalans
Sagði Ólafur Guðlaugsson í Morgunútvarpinu á Rás 2 í morgun. | null |
2021 | 23 | Stjórnvöld á Kanaríeyjum hafa óskað eftir því að hæstiréttur heimili útgöngubann á nýársnótt og á þrettándanum. Það er gert í ljósi þess að tæplega fjögur þúsund manns greindust með kórónuveiruna á eyjunum í gær. | Þetta gengur þannig fyrir sig að útaf mannúðarsjónarmiðum vill rétturinn ekki samþykkja að það sé heimilt að loka fólk inni. Þannig að þeir óska alltaf eftir því að það megi setja á útgöngubann. Rétturinn hefur alltaf frá því í sumar neitað en núna er staðan þannig að það er bara mjög líklegt að það verði sett á svona útgöngubann en það er bara yfir blánóttina.
Segir Anna Clara Björgvinsdóttir sem rekur ásamt fjölskyldu sinni fyrirtækið Alt Tenerife. Hún segir að stjórnvöld óski eftir því að fólk sé ekki á ferðinni á svæðum þrjú og fjögur á milli eitt og sex á nóttunni og frá tvö til sex á svæðum eitt og tvö.
Hefurðu einhverja hugmynd um fjölda þeirra sem eru á Tenerife um jól og áramót? Nei það er ótrúlega mikill fjöldi Íslendinga hérna núna.
Anna Clara segir að á Tenerife sé grímuskylda þegar ekki er hægt að halda eins og hálfs metra fjarlægð.
Þetta er ekkert að trufla neinn svona í daglegu lífi en það er ótrúlegur fjöldi af fólki. Það koma hingað tvær til þrjár flugvélar svona fjórum til fimm sinnum í viku.
En veistu til þess að Íslendingar hafi smitast þarna úti. Nei ég hef ekki vitað til þess, ekki sem hefur borist mér til eyrna. Nei ég hef ekki heyrt það. | Stjórnvöld á Kanaríeyjum vilja koma á útgöngubanni á gamlársdag og á þrettándanum. Tæplega fjögur þúsund manns greindust með kórónuveiruna á eyjunum í gær. |
2021 | 23 | Þórólfur Guðnason sóttvarnalæknir segist ekki ætla að leggja til breytingar á lengd sóttkvíar og einangrunar að svo komnu máli. Ef rétt reynist að alvarleg veikindi séu ekki eins algeng vegna omíkron-afbrigðisins séu komnar forsendur til að hverfa aftur til eðlilegra lífs. | Þrýst hefur verið á breytingar á lengd sóttkvíar og einangrunar þar sem um 13.000 manns eru ýmist í sóttkví eða einangrun hér á landi. Sóttvarnastofnun Bandaríkjanna stytti einangrun einkennalausra í vikunni í fimm daga, en hér á landi er hún tíu dagar.
Þórólfur vill fá álit Sóttvarnastofnunar Evrópusambandsins áður en nýjar leiðbeiningar um sóttkví og einangrun verða gefnar út. Mikilvægum spurningum um sóttvarnalegt gildi bandarísku tilmælanna sé enn ósvarað.
Ég tel skynsamlegt að bíða um sinn með að breyta okkar leiðbeiningum um sóttkví og einangrun og fá mat annarra, til dæmis Sóttvarnastofnunar Evrópusambandsins, á þessum leiðbeiningum áður en við förum að breyta. Ég vil benda á að við erum alls ekki með ströngustu reglur á Norðurlöndunum um sóttkví og einangrun og rétt að benda á að við erum með styttri sóttkví og einangrun en Sóttvarnastofnun Evrópusambandsins mælir með,
segir Þórólfur. Þá sé ekki ráðleggt að hætta smitrakningu og eftirliti covid-göngudeildar. Omíkron-afbrigðið hefur undanfarna daga og vikur tekið yfir sem ráðandi afbrigði hér á landi og er að sögn Þórólfs orðið um 90 prósent smita. Í gær voru tekin um 8.000 sýni og náði sýkla- og veirufræðideild Landspítalans ekki að greina þau öll í gær. Því gæti smitum gærdagsins fjölgað.
Einnig má búast við að seinkun verði á niðurstöðum gærdagsins og jafnvel niðurstöðum næstu daga og vil ég biðja fólk að sýna því skilning ef hægt gengur að koma niðurstöðum til fólks.
744 greindust innanlands og 81 við komuna til landsins, sem er langmesti fjöldi sem greinst hefur á landamærunum á þessu ári. Um þriðjungur allra sýna var jákvæður, sem er örlítið minna en seinustu daga. 21 er á sjúkrahúsi, þar af sex á gjörgæslu og fimm í öndunarvél. Flestar innlagnir á sjúkrahús eru vegna delta-afbrigðisins en tveir liggja inni með omíkron-afbrigðið. Þórólfur segir að alvarleg veikindi vegna omíkron afbrigðisins séu sjaldgæfari.
Ef rétt reynist að alvarleg veikindi af völdum omíkron-afbrigðisins séu sjaldgæf þá ættum við tiltölulega fljótt að geta slakað á þeim hömlum og þannig fengið útbreitt ónæmi í samfélagið af völdum náttúrulegra sýkinga ofan í þá vernd sem bólusetningarnar gefa. Þannig ætti að vera hægt að hverfa hægt og bítandi til eðlilegra lífs. Þetta á að vera öllum frekari hvatning til að mæta í bólusetningu og þiggja örvunarskammtinn. | Sóttvarnalæknir ætlar ekki að leggja til breytingar á lengd einangrunar og sóttkvíar að svo stöddu. Hann vill bíða álits annarra, til dæmis Sóttvarnastofnunar Evrópusambandsins. |
2021 | 23 | Annað árið í röð verða sóknarbörn Þjóðkirkjunnar að láta sér nægja streymi og útvarpsmessur um áramót. Biskup tilkynnti í gær að ekkert helgihald yrði í kirkjum landsins um áramótin. | Séra Agnes M. Sigurðardóttir, biskup Íslands sendi frá sér tilkynningu í gær þar sem hún greindi frá ákvörðun sinni um að allt helgihald í kirkjum landsins um áramótin, yrði fellt niður í ljósi vaxandi fjölda smitaðra. Pétur Georg Markan, biskupsritari segir stofnunina vera að setja sig í lið með stjórnvöldum.
Það er kannski bara augljóst í ljósi ástandsins sem er núna. Núna greinast hundruðir manna á hverjum degi og veiran er í veldisvexti þannig að við erum bara að setja okkur í lið með stjórnvöldum og reyna að hefta útbreiðsluna og reyna að halda samfélaginu í jafnvægi.
- Nú var tilkynnt fyrir jól að það væri messufært, eins og það var orðað. Voru mistök að heimila það, fyrir jólin?-
Nei alls ekki. Svo bara kemur upp staða sem er búin að koma margoft upp í þessum faraldri, að aðstæður breytast og við þurfum einfaldlega bara að bregðast við því hratt.
Hann segir að þó hefðbundnum messum hafi verið aflýst verði áfram hægt að nálgast helgihald.
Kirkjur landsins verða með mjög myndarlegt streymi og það verður myndarleg þjónusta á hverjum stað. Við erum bara einfaldlega ekki að kalla fólk til kirkju. | null |
2021 | 23 | Val Samtaka íþróttafréttamanna á íþróttamanni ársins verður kunngjört í kvöld í beinni útsendingu á RÚV. Sex karlar og fjórar konur eru í efstu tíu sætunum. | Sex af þeim tíu efstu í kjörinu í ár hafa aldrei áður komist inn á topp 10 listann. Þá eru tveir á listanum sem hafa hlotið nafnbótina Íþróttamaður ársins. Fernt handboltafólk er á listanum í ár. Tveir einstaklingar koma úr kraftlyftingum, tveir úr fótbolta, einn úr körfubolta og einn úr fimleikum. Sex karlar og fjórar konur eru þá meðal þeirra tíu efstu í ár. Þá verður sömuleiðis tilkynnt um val á liði ársins og þjálfara ársins. Allt þetta í beinni útsendingu á RÚV í kvöld klukkan 19:40.
Þá til Englands. Einn leikur fór fram í gærkvöld í ensku úrvalsdeildinni í knattspyrnu. Leicester tók á móti Liverpool á King Power vellinum, sigur var nauðsynlegur fyrir gestina sem voru fyrir leikinn sex stigum á eftir toppliði Manchester City. Leikurinn horfði vel við Liverpool mönnum framan af og allt stefndi í að Mohamed Salah myndi koma liði sínu yfir á 16. mínútu leiksins þegar Liverpool fékk víti. Kasper Schmeichel markvörður Leicester gerði sér hins vegar lítið fyrir og varði vítið. Staðan var 0-0 allt þar til á 59. mínútu þegar Ademola Lookman kom heimamönnum yfir með góðu marki. Liverpool menn reyndu allt hvað þeir gátu að jafna leikinn en allt kom fyrir ekki og góður sigur Leicester í höfn. Úrslitin þýða að Liverpool er enn sex stigum á eftir Manchester City eftir að bæði lið hafa spilað 19 leiki.
Knattspyrnusamband Íslands greindi frá því fyrr í dag að karlalandsliðið kæmi til með að mæta einu besta landsliði heims, Spáni, í vináttuleik í mars á næsta ári. Ekki er ljóst hvar leikið verður en löndin mættust síðast árið 2007 í undankeppni EM 2008.
Leikdagurinn hefur einnig verið ákveðinn en það er 29. mars. Í gær var tilkynnt að liðið myndi mæta Suður-Kóreu og Úganda í vináttuleikjum í janúar þannig nóg er fram undan hjá liðinu. | Val samtaka íþróttafréttamanna á íþróttamanni ársins verður opinberað í kvöld í beinni útsendingu á RÚV. Sex einstaklingar á topp tíu listanum eru tilnefndir í fyrsta sinn. |
2021 | 23 | Stjórnendur fréttamiðilsins Stand News í Hong Kong hafa ákveðið að loka honum eftir að sjö núverandi og fyrrverandi starfsmenn hans voru handteknir. Miðillinn barðist fyrir lýðræðisumbótum í nýlendunni fyrrverandi. | Stjórnendur fréttamiðilsins Stand News í Hong Kong hafa ákveðið að loka honum eftir að sjö fyrrverandi og núverandi starfsmenn hans voru handteknir fyrr í dag. Miðillinn barðist fyrir lýðræðisumbótum í héraðinu.
Tilkynnt var um endalok Stand News á Facebook. Þar sagði að fréttavefur miðilsins yrði hvorki uppfærður né nýjustu tíðindi birt á samfélagsmiðlum. Aðgangi hans yrði fljótlega eytt. Jafnframt kom fram að Patrick Lam, ritstjóri Stand News, hefði sagt upp störfum og að öllu starfsfólkinu yrði sagt upp.
Patrick Lam er einn sjömenninganna sem öryggislögreglan í Hong Kong handtók í dag. Tvö hundruð lögreglumenn tóku þátt í aðgerðunum. Húsleit var gerð í höfuðstöðvum Stand News og hjá fimm stjórnendum fyrirtækisins. Hald var lagt á ýmis gögn.
Haft er eftir Steve Li, yfirlögregluþjóni öryggislögreglunnar í Hong Kong, að ráðist hafi verið gegn núverandi og fyrrverandi starfsmönnum Stand News þar sem miðillinn hafi dreift hatursáróðri gegn stjórnvöldum í nýlendunni fyrrverandi frá því í júlí 2020 til nóvember í ár, með fréttaflutningi og bloggfærslum. Fullyrt hafi verið að stjórnarandstæðingar hefðu horfið og verið beittir ofbeldi. Þetta væru fullyrðingar án nokkurra sannana.
Frá því að öryggislög voru samþykkt í Hong Kong sumarið 2020 hafa yfirvöld beint spjótum sínum að fjölmiðlum sem barist hafa fyrir lýðræðisumbótum og gegn vaxandi afskiptum stjórnvalda í Peking af málefnum héraðsins. Atlagan gegn Stand News er sögð vera nýjasti kaflinn í þeirri herferð. Aðgerðum öryggislögreglunnar hefur verið mótmælt víða um heim. | Fréttamiðlinum Stand News í Hong Kong hefur verið lokað eftir að sjö núverandi og fyrrverandi starfsmenn hans voru handteknir. Stand News barðist fyrir lýðræðisumbótum í nýlendunni fyrrverandi. |
2021 | 23 | null | Jarðskjálfti, 3,7 að stærð, varð um tvo kílómetra austur af Kleifarvatni á ellefta tímanum í morgun. Skjálftinn fannst vel á Reykjanesskaga, á höfuðborgarsvæðinu og víðar suðvestanlands. Töluvert hafði dregið úr skjálftavirkni á Reykjanesskaga í nótt.
Magnús Tumi Guðmundsson jarðeðlisfræðingur er á línunni. | Jarðskjálfti, 3,7 að stærð, varð um tvo kílómetra austur af Kleifarvatni á ellefta tímanum í morgun. Töluvert dró úr skjálftavirkni á Reykjanesskaga í nótt. |
2021 | 24 | Það hefur snjóað mikið á Norðausturlandi í nótt og morgun og snjór og þæfingsfærð er á vegum víða um norðanvert landið. Óvissustig er vegna snjóflóðahættu á vegum á Tröllaskaga og vegurinn um Víkurskarð er lokaður. | Nei - almennt hefur Vegagerðinni tekist að halda leiðum opnum, enda er þetta fyrst og fremst mikil snjókoma. Veðrið er víðast hvar þokkalegt, hvassast samt við ströndina og auðvitað á fjallvegum.
Það er mikill snjór hér á Akureyri - þrjátíu sentimerta jafnfallinn sjór og þungfært um mestallan bæ. Og snjórinn er víða mikill í Eyjafirði, Þingeyjarsýslum og austur á land.
Það er þungfært norður í Árneshrepp, óvissustig vegna snjóflóahættu á Siglufjarðarvegi og í Ólafsfjarðarmúla og Víkurskarð er lokað. Þæfingsfærð er á Hólasandi og á Hófaskarði til Þórshafnar og færðin er tekin að þyngjast í Vopnafirði og austur á Fljótsdalshéraði.
En ég talaði við Einar Sveinbjörnsson veðurfærðing Vegagerðarinnar og spurði hann um horfurnar í dag og á morgun. | Mikið snjóaði á Norðausturlandi í nótt og morgun og snjór og þæfingsfærð er á vegum víða um norðanvert landið. Óvissustig er vegna snjóflóðahættu á vegum á Tröllaskaga og vegurinn um Víkurskarð er lokaður. |
2021 | 24 | Vitað er um tvo leikmenn í íslenska karlalandsliðshópnum, fyrir EM í handbolta í janúar, sem eru með COVID-19. Gert ráð fyrir að þeir hafi lokið einangrun og geti mætt á æfingar þegar landsliðið kemur saman í byrjun mánaðarins. | Róbert Geir Gíslason, framkvæmdastjóri HSÍ, greindi frá þessu í gær í samtali við íþróttadeild Stöðvar 2. Róbert vildi þó ekki nafngreina viðkomandi leikmenn en EM-hópurinn er skipaður 20 leikmönnum og var tilkynntur í síðustu viku. Guðmundur Guðmundsson sagði í samtali við RÚV eftir að landsliðshópurinn var tilkynntur í síðustu viku að hann og HSÍ hefðu beðið leikmenn um að gæta ýtrustu varkárni og huga að sóttvörnum fram að Evrópumótinu. Það hefði verið gert til þess að minnka líkurnar á að einhverjir myndu heltast úr lestinni vegna smits eða sóttkvíar. Nú hefur þeim möguleika einnig velt upp að liðið verði í vinnusóttkví hér á landi á meðan æfingum stendur. Íslenska landsliðið hefur keppni á Evrópumótinu gegn Portúgal þann 14. janúar en fyrst verða tveir vináttulandsleikir við Litháa spilaðir hér á landi 7. og 9. janúar.
Og áfram í íslenska landsliðinu í handbolta af því að þriðja árið í röð var leikur með liðinu sú íþróttaútsending sem flestir Íslendingar horfðu á. Leikurinn sem fékk mest áhorf var einmitt viðureign Íslands við Portúgal í riðlakeppni HM í Egyptalandi í janúar. Meðaláhorf á leikinn var 34,4% og uppsafnað áhorfa var 51,5%. Tölurnar koma úr rafrænum ljósvakamælingum Gallup.
KSÍ hefur tilkynnt að íslenska karlalandsliðið í knattspyrnu muni spila tvo vináttuleiki í Tyrklandi í janúar. Leikirnir verða spilaðir 12. og 15. janúar en í þeim mætir liðið annars vegar Úganda og hins vegar Suður-Kóreu.
Spilað verður í Antalya í Tyrklandi en leikirnir eru utan alþjóðlegs leikjadagatals FIFA sem þýðir að liðið verður að stærstum hluta skipað leikmönnum sem spila með félagsliðum í Skandinavíu og á Íslandi. Þetta er í fyrsta sinn sem Ísland mætir þessum þjóðum í A-landsleik karla en Suður-Kóra er sem stendur í 33. sæti styrkleikalista FIFA og Úganda í 82. sæti. | null |
2021 | 24 | Þeim fjölgar sveitarfélögunum sem leggja á hámarksútsvar á næsta ári og Strandabyggð fékk sérstaka heimild til að fara yfir mörkin vegna erfiðrar fjárhagsstöðu. | Fjögur sveitarfélög ætla að hækka útsvar á íbúa um áramót en ekkert sveitarfélag lækkar skattinn. Nánast öll sveitarfélög landsins stíga útsvarið í botn en þrjú eru svo vel stæð að þau geta lagt á lágmarsútsvar.
Helsti tekjustofn sveitarfélaga er útsvarið, skattur sem íbúar greiða af tekjum sínum. Sveitarfélög hafa ákveðið svigrúm til að ákveða hvað þessi skattur er hár. Lægst má útsvarið vera 12,44% en hámarksútsvar er 14,52%. Fram kemur í tölum frá fjármála- og efnahagsráðuneytinu að langflest sveitarfélög landsins eru með útsvar í hámarki. Alls eru sveitarfélögin 69 og leggja 54 þeirra á hámarksútsvar á næsta ári. Þrír hreppir leggja hins vegar á lágmarksútsvar. Þetta eru Skorradalshreppur með 66 íbúa. Fljótsdalshreppur þar sem íbúar eru tæplega hundrað. Og Grímsness- og grafningshreppur þar sem tæplega fimm hundruð eru með lögheimili.
Önnur sveitarfélög sem ekki leggja á hámarksútsvar eru: Hvalfjarðarsveit með 13,69%, Garðabær með 13,70%, Kjósarhreppur með 13,73%, Tjörneshreppur með 14,00%, Seltjarnarneskaupstaður með 14,09%, Grindavíkurbær með 14,40%, Vestmannaeyjabær með 14,46%, Kópavogsbær, Hafnarfjarðarkaupstaður, Mosfellsbær og Fjallabyggð með 14,48%.
Fjögur sveitarfélög gera breytingu á útsvarinu um áramót öll til hækkunar. Seltjarnarneskaupstaður hækkar útsvarið í 14,09% eða um 0,39 prósentustig. Eyja- og Miklaholtshreppur fer upp í hámarksútsvar en það er lítil hækkun eða um 0,04 prósentustig. Ásahreppur fer einnig í hámarkið og hækkar um 2,08 prósentustig.
Athygli vekur að Strandabyggð fékk heimild til að fara yfir hámarksútsvar og hækkar upp í 14,95%. Jón Gísli Jónsson oddviti segir að sveitarfélagið hafi verið nauðbeygt til að fá sérstaka heimild til þessa, ástæðan sé erfið fjárhagsstaða. Vonir standi til að þessi ráðstöfun verði aðeins í eitt ár og ekki lengur. | Flest sveitarfélög leggja á hámarksútsvar á næsta ári. Strandabyggð fékk sérstaka heimild til að fara yfir mörkin vegna erfiðrar fjárhagsstöðu. |
2021 | 24 | Verulegt tjón varð í flugskeytaárás á hafnarsvæðið í Latakia [Lað'qijja] í Sýrlandi í nótt. Ísraelsmenn eru sakaðir um að hafa verið að verki. Þeir neita því hvorki né játa. | Eldar lýstu upp hafnarborgina Latakia [Lað'qijja] í Sýrlandi þegar flugskeytaárás var gerð á hafnarsvæðið í nótt. Sýrlendingar saka Ísraelsmenn um að hafa verið að verki. Þeir hvorki játa því né neita.
Sýrlenska ríkisfréttastofan SANA greinir frá því að árásin hafi verið gerð á fjórða tímanum í nótt. Flugskeytum hafi verið skotið á gámasvæði hafnarinnar. Miklar sprengingar heyrðust um alla borg og nágrenni hennar og eldar lýstu upp hafflötinn. SANA hefur eftir heimildarmanni í hernum að árásin hafi valdið verulegu tjóni. Stjórnvöld saka Ísraelsmenn um að hafa verið að verki og að þetta sé í annað sinn í mánuðinum sem flugskeytum sé skotið á Latakia [Lað'qijja]. Talsmaður Ísraelshers vildi hvorki neita því né játa þegar málið var borið undir hann. Það væri ekki venja hersins að tjá sig um fréttir erlendra fjölmiðla.
Að sögn sýrlensku fréttastofunnar var vélaolía og varahlutir í bíla og önnur farartæki í gámunum sem sprungu í nótt. Sýrlenska mannréttindavaktin segir það ekki rétt. Í þeim hafi verið vopn og önnur hergögn, að líkindum frá Íran.
Mannréttindavaktin segir að Ísraelsher hafi það sem af er ári gert um það bil þrjátíu árásir á skotmörk í Sýrlandi. Þær hafi orðið 130 manns að bana, fimm almennum borgurum og 125 bardagamönnum, hliðhollum sýrlenska hernum. | Mikið tjón varð í flugskeytaárás á hafnarsvæðið í Latakia [Lað'qijja] í Sýrlandi í nótt. Ísraelsmenn eru sakaðir um að hafa verið að verki. Þeir neita því hvorki né játa. |
2021 | 25 | Covid-farandurinn er í miklum vexti en í gær greindust fleiri en nokkru sinni. Sóttvarnalæknir segir mikilvægt að halda áfram að beita sóttkví og einangrun til að hemja útbreiðsluna. Hann mun gefa skýrslu fyrir dómi í dag til að styðja þá kröfu sína að nokkrir einstaklingar sæti einangrun eftir að hafa greinst jákvæðir í pcr-prófi. | 664 greindust með covid innanlands í gær og átta á landamærunum samkvæmt þeim upplýsingum sem lágu fyrir skömmu fyrir fréttir. Þórólfur Guðnason sóttvarnalæknir segir ekki enn komið í ljós hversu margir muni þurfa að leggjast inn vegna omíkron-afbrigðisins.
Þetta er bara í miklum vexti áfram og það er og það helgast af því að þetta er veira sem smitar mun hraðar og er meira smitandi en afbrigði sem við höfum þekkt.
Við erum ekki að sjá omíkron-afbrigði eða fólk sem smitast af því leggjast inn spítala enn sem komið er en það gæti átt eftir að breytast því að við erum að það er að taka fólk 1-2 vikur að leggjast inn ef það veikist alvarlega.
Hann segir þó að dágóður fjöldi gæti þurft að leggjast inn verði innlagnatíðni 0,7 prósent eins og í Danmörku.
Enn þá er það delta-afbrigðið að uppistöðu sem er að leggjast inn, það voru fjórar innlagnir í gær og það eru 14 inniliggjandi og fimm á gjörgæslu
Aðspurður segðir Þórólfur ekki ástæðu til að gera minni kröfur um sóttkví þrátt fyrir aukinn fjölda þeirra sem þurfa að vera í sóttkví og þeirra áhrifa sem það hefur á vinnumarkaðinn.
Nei við erum að gera allt sem við getum til að hafa hemil á útbreiðslunni og okkar helsta tæki til þess er að beita einangrun og sóttkví eins og sóttvarnastofnun hefur hvatt alla til og eins og allar þjóðir Evrópu eru að gera.
Krafa sóttvarnarlæknis um að fimm einstaklingar sæti einangrun vegna covid-smita verður tekin fyrir í Héraðsdómi Reykjavíkur nú eftir hádegi. Arnar Þór Jónsson, lögmaður fólksins segir sóttvarnalækni þurfa að svara fyrir á hverju hann byggi þá ákvörðun að krefjast einangrunar yfir fólkinu. Þeir sem um ræðir eru í sömu fjölskyldu og fengu fjórir af fimm jákvætt úr sýnatöku úr PCR-prófi þann 18. desember síðastliðinn.
Það eru alls konar rök fyrir því að einkennalausir smiti og það er á þeim grunni sem allar ábyrgar stofnanir eins og sóttvarnastofnun Evrópu, Alþjóðaheilbrigðisstofnunin og sóttvarnastofnun Bandaríkjanna til dæmis nota nákvæmlega þessa nálgun eins og við erum að gera. | null |
2021 | 25 | Yfirvöld í milljónaborginni Xi'an í Kína hafa fyrirskipað ströngustu sóttvarnaaðgerðir sem völ er á vegna fjölgunar kórónuveirusmita síðustu daga. Meðal annars er bílaumferð bönnuð í borginni. | Yfirvöld í Xi'an, héraðshöfuðborg Shaanzi í Kína, fyrirskipuðu í dag ströngustu sóttvarnaaðgerðir sem völ er á vegna fjölgunar kórónuveirusmita að undanförnu. Meðal annars verður bílaumferð bönnuð í borginni. Þeir sem brjóta reglurnar eiga yfir höfði sér sekt og tugthús. fangelsisvist yfir höfði sér.
Þrettán milljónir búa í Xi'an og nágrenni. Útgöngubann hefur verið í borginni síðustu fimm daga vegna 650 kórónuveirusmita sem þar hafa greinst frá níunda desember. Í dag fjölgaði þeim um 150. Það varð til þess að borgaryfirvöld tilkynntu á samfélagsmiðlum um hertar aðgerðir, þar á meðal að öll bílaumferð verður bönnuð, nema ökumenn séu að aðstoða við að halda aftur af faraldrinum. Lögreglu og heilbrigðisyfirvöldum hefur verið falið að stöðva alla bíla. Ökumenn eiga tíu daga fangelsi yfir höfði sér og 500 júana sekt ef þeir brjóta sóttvarnareglurnar. Sektarupphæðin nemur um tíu þúsund krónum.
Frá því að útgöngubann var fyrirskipað í borginni í síðustu viku hefur verið gripið til nokkurra hópskimana. Hátt í þrjátíu þúsund borgarbúar hafa verið sendir í sóttkví á hótelum.
Harðar sóttvarnaaðgerðir eru í gildi í Kína. Stjórnvöld reyna að halda landinu kórónuveirulausu meðal annars vegna vetrarólympíuleikanna í Peking í febrúar. Frá því að fyrstu smitin voru greind í borginni Wuhan í desemberlok 2019 hefur veirunni að mestu verið haldið í skefjum. Samkvæmt opinberum tölum hafa tveir látist af völdum COVID-19 á rúmlega einu ári. | null |
2021 | 25 | Venju samkvæmt var leikið i ensku úrvalsdeildinni í knattspyrnu í gær, á öðrum degi jóla, þremur leikjum var frestað en tólf lið öttu kappi í sex leikjum. | Kórónuveiran hefur búið um sig í herbúðum nokkurra enskra liða og því var þremur af leikjum gærdagsins frestað. Í þeim leikjum sem spilaðir voru var hins vegar nóg skorað. Stærsti leikur dagsins var viðureign toppliðs Manchester City og Leicester. City komst í 4-0 í fyrri hálfleik en Leicester náði að minka muninn niður í eitt mark áður en tvö mörk á síðustu tuttugu mínútum leiksins gerðu útaf við leikinn og niðurstaðan 6-3 fyrir City sem hélt því toppsætinu. Arsenal vann Norwich stórt, 5-0 og situr nú með 35 stig í fjórða sæti deildarinnar, sex stigum meira en Tottenham sem á þó þrjá leiki til góða eftir frestanir í kjölfar Covid. Tottenham spilaði þó í gær og vann góðan 3-0 sigur á Crystal Palace. Southampton vann West Ham 2-3, Chelsea vann Aston Villa 3-1 og Brighton hafði betur gegn Brentford 2-0. Í kvöld fer svo einn leikur fram í deildinni, viðureign Newcastle og Manchester United.
Einnig var leikið í þýsku úrvalsdeildinni í handknattleik í gær. Íslensku landsliðsmennirnir Ómar Ingi Magnússon og Gísli Þorgeir Kritsjánsson í toppliði Magdeburg mættu Teiti Erni Einarssyni og félögum í Flensburg í sannkölluðum Íslendingaslag. Magdeburg hafði ekki tapað leik í deildinni og sat þægilega á toppi hennar fyrir leikinn. Magdeburg byrjaði leikinn betur en Flensburg leiddi í hálfleik 13-11. Forystan varð meiri í seinni hálfleik en að lokum vann Flensburg þriggja marka sigur, 30-27 .Teitur Örn skoraði fjögur mörk fyrir Flensburg sem varð þar með fyrsta liðið til að vinna Magdeburg á tímabilinu. Ómar Ingi skoraði sex mörk fyrir Magdeburg í leiknum og Gísli Þorgeir eitt. Magdeburg er enn á toppi deildarinnar með 32 stig, Kiel er í öðru sæti með 28 stig og með sigrinum kom Flensburg sér upp í þriðja sætið með 27 stig en á leik til góða á Kiel. Leikið verður í þýsku deildinni í dag og á morgun en svo verður gert hlé fram í febrúar vegna Evrópumótsins sem hefst 13. janúar, Teitur Örn, Ómar Ingi og Gísli Þorgeir eru allir í landsliðshópi Guðmundar Guðmundssonar fyrir mótið. | null |
2021 | 26 | Íslensk stjórnvöld fóru gegn alþjóðasamningi um verndun tegunda og búsvæða með vegaframkvæmdum um Teigsskóg og þverun fjarða. Þetta fullyrða samtökin Fuglavernd, Landvernd og Náttúruverndarsamtök Íslands í sameiginlegri yfirlýsingu. | Fastanefnd Bernarsamningsins átelur íslensk stjórnvöld fyrir framgöngu sína í tengslum við vegagerð um Teigsskóg. Á fundi nefndarinnar 2. desember síðastliðinn var fullyrt að stjórnvöldum bæri ekki aðeins að fylgja íslenskum lögum og reglum í framkvæmdum sem þessum, heldur einnig tilmælum alþjóðlegra samninga um náttúruvernd.
Úrskurðarnefnd umhverfis- og auðlindamála vísaði tveimur kærum vegna vegaframkvæmdanna frá í fyrrahaust. Þá var ekki fallist á kröfu kærenda að framkvæmdir yrðu stöðvaðar á meðan skorið var úr kærunum. Tryggvi Felixson, formaður Landverndar, sagði á þeim tíma að það kæmi sér ekki á óvart að sú leið hafi verið valin. Þetta hefur verið mjög algengt að það er framkvæmdaaðili sem fær að njóta vafans en ekki náttúran, sagði hann í viðtali við fréttastofu í fyrrasumar.
Mat á áhrifum vegaframkvæmda á náttúrufar við Breiðafjörð átti að fara fram áður en framkvæmdir hófust, fyrr á árinu. Á fundi nefndarinnar fyrr í mánuðinum lofuðu íslensk stjórnvöld að bæta ráð sitt. Jafnframt óskuðu þau eftir því að þar sem framkvæmdir væru hafnar, yrði við matið lögð áhersla á mótvægisaðgerðir og aðgerðir til að draga úr neikvæðum áhrifum framkvæmdanna. Nú stendur til að meta áhrif framkvæmdanna á næsta ári, og óskar fastanefndin eftir því að Fuglavernd, Landvernd og Náttúruverndarsamtök Íslands aðstoði stjórnvöld við undirbúning og framkvæmd matsins. | Íslensk stjórnvöld fóru gegn alþjóðasamningi um verndun tegunda og búsvæða með vegaframkvæmdum um Teigsskóg og þverun fjarða. Þetta fullyrða samtökin Fuglavernd, Landvernd og Náttúruverndarsamtök Íslands |
2021 | 26 | Sveitir stjórnarhersins í Mjanmar eru sagðar hafa myrt rúmlega þrjátíu manns í austurhluta landsins á Aðfangadagskvöld. Tveggja starfsmanna hjálparsamakanna "Save the Children" er saknað. | Erlendar fréttaveitur hafa eftir sjónarvottum að vígamennirnir hafi ráðist inn í þorpið, handtekið fólk og skotið að minnsta kosti þrjátíu manns til bana. Í þeim hópi voru konur og börn.
Hersveitirnar lögðu vistarverur fólksins í rúst og brenndu líkin. Karenni-mannréttindasamtökin sem starfa í Mjanmar, sem áður hét Burma, segja að tveggja starfsmanna Save The Children sé saknað.
Talsmenn stjórnarhersins segjast hafa drepið skæruliða á þessu svæði en neita drápum á almennum borgurum. Fjöldi manns hefur flúið skálmöldina í landinu eftir að herinn náði völdum í febrúar.
Hjálparsamtök pólitískra fanga í Mjanmar segir að eitt þúsund þrjúhundruð sjötíu og fimm hafi fallið í átökum við stjórnarherinn og rúmlega ellefu þúsund manns hafi verið teknir höndum. Í þeim hópi er Aung San Suu Kyi en flokkur hennar sigraði í kosningum í fyrra. Margir samflokksmenn hennar eru í hópi þeirra sem hersveitir stjórnarhersins hafa handtekið. | Sveitir stjórnarhersins í Mjanmar eru sagðar hafa myrt rúmlega þrjátíu manns í austurhluta landsins á Aðfangadagskvöld |
2021 | 26 | Desmond Tutu friðarverðlaunahafi Nóbels og fyrrverandi erkibiskup í Suður-Afríku lést í morgun níræður að aldri. Hann var þekktur fyrir baráttu sína gegn aðskilnaðarstefunni og var ötull talsmaður mannréttinda. | Cyril Ramaphosa forseti Suður Afríku greindi frá andlátinu í morgun. Desmond Mpilo Tutu var fæddur í Klerksdorp litlum bæ vestur af Jóhannesarborg 7. október 1931. Hann hafði hug á að verða læknir en foreldrar hans höfðu ekki efni á að kosta drenginn til náms. Líkt og faðir hans varð Tutu kennari. Honum blöskraði meðferð á svörtu fólki og í kjölfar laga um aðskilnað svartra og hvítra 1953 sagði hann upp kennarastarfinu. Tutu var í framvarðarsveit þeirra sem börðust gegn aðskilnaðarstefnunni og árið 1984 fékk hann friðarverðlaun Nóbels. Sú viðurkenning er talin hafa átt sinn þátt í endalokum aðskilnaðarstefnunnar. Fredric DeClerk, þáverandi forsætisráðherra, aflétti banni á
flokka og samtök sem börðust gegn stjórnvöldum í byrjun árs 1990 og boðaði til kosninga. Á meðal þeirra sem hann gaf upp sakir var Nelson Mandela sem látinn var laus í febrúar 1990 eftir að hafa setið í fangelsi í 27 ár.
Þear Mandela tók við forsetaembætti í Suður-Afríku 1994 fékk Desmond Tutu það hlutverk að leiða sérstaka sannleiks- og sáttanefnd sem rannsakaði mannréttindabrot á tímum aðskilnaðarstefnunnar. Nefndin hafði einnig það hlutverk að sætta stríðandi fylkingar í landinu. Tutu lenti síðar uppá kant við afríska þjóðarráðið, stjórnmálaflokkinn sem hefur stjórnað Suður Afríku frá 1994. Ásakanir um ofbeldi og spillingu varð til þess að hann sagði skilið við flokkinn fyrir átta árum. Þjóðarleiðtogar um allan heim hafa í morgun minnst Tutu, | Desmond Tutu friðarverðlaunahafi Nóbels og fyrrverandi erkibiskup í Suður-Afríku lést í morgun níræður að aldri. |
2021 | 26 | Hátt í níu þúsund manns eru í einangrun eða sóttkví. Þá fjölgar þeim sem eru á gjörgæsludeild Landspítalans vegna covid. Smitsjúkdómalæknir á Landspítala segir að þó svo að innlögnum hafi ekki fjölgað vegna veirunnar séu þeir sem liggi inni veikari en verið hefur. | Alls greindust 463 greindust með veiruna innanlands í gær og níu til viðbótar á landamærunum. Sjötíu og fimm prósent voru ekki í sóttkví. Alls eru rúmlega þrjú þúsund og fimm hundruð í einangrun með covid og ríflega fimm þúsund og eitt hundrað í sóttkví. Samanlagt eru það rúmlega átta þúsund og sex hundruð manns. Samkvæmt upplýsingum frá verkefnastjóra með sýnatökum á vegum heilsugæslu höfuborgarsvæðisins voru sextán hundruð og þrjátíu sýni tekin í gær og því virðist hátt í þriðji hver sem lét taka úr sér sýni hafa verið með veiruna.
Már Kristjánsson er yfirlæknir smitsjúkdóma á Landspítala.
Sko mér líst hvorki vel né illa á stöðuna. Spár eru að ganga eftir og við fáum mikið af nýjum tilfellum. Þannig að það leggst þungt á göngudeildina hjá okkur. | null |
2021 | 26 | Metfjöldi umsókna barst í Frumkvæðissjóð Betri Bakkafjarðar. Margt hefur áunnist síðan Bakkafjörður varð hluti af verkefninu Brothættum byggðum en verkefnisstjóri segir væntingar vera til að fleiri og fjölbreyttari störf skapist. | Bakkafjörður hóf þátttöku sína í byggðaþróunarverkefninu Brothættum byggðum árið 2019. Þá var staða byggðarlagsins orðin mjög erfið að mati sérfræðinga Byggðastofnunar. Síðan þá hefur byggðin styrkst og hefur Frumkvæðissjóður Betri Bakkafjarðar aldrei fengið jafn margar umsóknir um styrki og í ár eða 17 talsins. Gunnar Már Gunnarsson, verkefnisstjóri Betri Bakkafjarðar, segir styrkina mikilvæga til að koma fólki af stað með verkefni sín. Fénu verður útdeilt í janúar.
Þetta eru verkefni á sviði menningarmála. Verkefni sem snúa að atvinnusköpun oft fyrir einyrkja. Verkefni sem tengjast þessum hefðbundnu gömlu atvinnugreinum, sjávarútvegi og landbúnaði.
Og verkefni sem tengjast fegrun umhverfis.
Frumkvæðissjóðurinn er þó aðeins einn lítill angi verkefnisins Brothættra byggða. Verkefnið kallar á mikið samspil íbúa, sveitarfélaga og ríksins. Gunnar bendir á að meðal þess sem hafi áunnist frá 2019 séu miklar vegabætur sem farið var í á milli Bakkafjarðar og Þórshafnar.
Og það skiptir máli bæði fyrir íbúa að sækja vinnu og skóla milli staða en skiptir líka gríðarlega miklu máli
fyrir ferðaþjónustu því að vegurinn eins og hann var hefur verið algjör þröskuldur.
Einnig voru gerðir samningar við aðila í sjávarútvegi sem voru tilbúnir að veiða og halda uppi vinnslu á Bakkafirði.
Þar með er hægt að tryggja svona undirstöðuatvinnu fyrir fólk en auðvitað viljum við gjarnan síðan byggja ofan á það
og skapa meiri atvinnu og fjöbreyttari störf. | null |
2021 | 27 | Skjálftarnir síðustu daga finnast víða á suðvesturhorni landsins þar á meðal á höfuðborgarsvæðinu og í Vogum, þar sem glös og annar borðbúnaður hristist þegar jólahaldið stóð sem hæst í gær. Ingþór Guðmundsson forseti bæjarstjórnar í Vogum segir þetta minna á skjálftahrinuna í aðdraganda eldgossins við Fagradalsfjall. | Bara í gærkvöld þá sátum við hérna í stofunni og þá svona glamraði aðeins í glösum í skápum en þeir voru frekar stuttir í gærkvöldi. En um tólf leytið þá var maður kominn upp og var svona ekki alveg sofnaður og þá kom annar skjálfti.
Og maður svona heyrði, eins og svona áður en gosið byrjaði þá voru svona skjálftar sem komu og maður heyrði í þeim áður en þeir komu, það voru svona drunur sem komu, það var þannig í gærkvöldi um tólf leytið
Var einhver uggur í fólki? Nei það var það nú ekki. Ekki enn þá allvega.
En þetta er alltaf, ég verð nú að viðurkenna það, þetta er óþægilegt | null |
2021 | 27 | Forstjóri MAST óttast að ef blóðtöku hryssna á Íslandi yrði hætt í einu vetfangi yrði fylfullum hryssum slátrað sem væri óásættanlegt. | Forstjóri Matvælastofnunar telur mikilvægt að dýravelferð verði höfð í huga hver sem ákvörðunin verður um framtíð blóðmerahalds á Íslandi. Ef ákveðið verði að hætta þessum rekstri í einu vetfangi gæti það þýtt slátrun þúsunda fylfullra hryssna, og það væri ótækt.
Hugsanlegt er að blóðtaka hryssna á nokkrum bæjum og ill meðferð á dýrum verði kærð til lögreglu. MAST er enn með málið til skoðunar en rannsókn er á lokastigi. Eitt af því sem Matvælastofnun kannar er hvernig herða megi eftirlit ef halda eigi starfseminni áfram. Mikil andstaða hefur komið fram við blóðtöku úr íslenskum fylfullum hryssum til notkunar á efni til frjósemislyfjagerðar fyrir dýr.
Á sjötta þúsund hryssna eru nýttar fyrir blóðtöku á meðgöngu.
Við höfum vissulega áhyggjur af því að ef það verða teknar skyndilegar ákvarðanir við blóðmerahaldi núna þá gæti það mögulega ógnað velferð þessara hryssna. Við viljum helst þá að umræðan sé tekin yfirvegað og skoðað hvaða leiðir eru í boði. Ef að það á að banna þetta þá þarf að gera það þannig að velferð hryssnanna sem núna eru fylfullar að þeim verði ekki ógnað. Áttu þá við að þær yrðu þá ekki sendar í slátur núna fyrir vorið? Já það er klárlega möguleiki teljum við að einhver hluti þessara hryssna verði slátrað. Þá er þeim slátrað fylfullum. Það viljum við helst ekki sjá.
Hrönn Ólína ítrekar þó að Matvælastofnun sé aðeins með eftirlit með starfseminni. Alþingis og ráðherra sé að ákveða hvort blóðmerahald verði áfram leyft á Íslandi. | null |
2021 | 27 | Kórónuveiran hafði mikil áhrif á ferðir flugfélaga í aðdraganda jóla. Talið er að rúmlega fjögur þúsund og fimm hundruð flugferðir hafi verið felldar niður. Flugfélögum hefur gengið illa að manna vélarnar vegna fjölda starfsmanna sem geta ekki mætt til vinnu vegna covid. | Farþegar sem voru á leið í jólafrí lentu í vandræðum víða um heim þegar flugsamgöngur fóru úr skorðum. Samkvæmt vefnum Fligtaware.com er búið að fella niður um tvö þúsund flug í dag, þar af um sjö hundruð frá flugvöllum í Bandaríkjunum. Í mörgum tilfellum er ástæðan að flugfélög geta ekki mannað vélarnar vegna þess að starfsfólk er ýmist smitað af kórónuveirunni eða í sóttkví. Ed Bastian framkvæmdastjóri Delta flugfélagsins óskaði eftir því að sóttvarnarstofnun Bandaríkjanna stytti sóttkví fullbólusetts fólks úr tíu dögum í fimm. Í gær voru tvö þúsund og fjögur hundruð flugferðir felldar niður og seinka varð ellefu þúsund ferðum. Strandaglópar á flugvöllum víða um heim vanda flugfélögunum ekki kveðjurnar. Fólk hafði lagt á sig langt ferðalag en við komu á flugvöllin komst það að því að flugi þeirra hafi verið frestað.
Rúmlega 109 milljón Bandaríkjamanna ætlaðu að ferðast með lest, bíl eða flugvélum frá Þorláksmessu og til annars janúar. Þetta er þrjátíu og fjögurra prósenta aukning frá því um síðustu Jól.
Í gær voru 19 brottfarir frá Keflavíkurflugvelli en flugi Icelandair til Berlínar var aflýst. Sjö vélar fara frá Keflavíkurflugvelli í dag, á morgun annan dag jóla er fyrirhuguð fjörtíu og ein brottför, allar vélarnar eru á áætlun. | Kórónuveiran setti strik í reikning ferðalanga um helgina. Fresta varð rúmlega fjögur þúsund og fimm hundruð flugferðum vegna þess að fjöldi starfsmanna flugfélaga gat ekki mætt til vinnu vegna veirunnar. |
2021 | 27 | Frú Agnes Sigurðardóttir, biskup Íslands, gerði ofbeldi í garð barna á vistheimilinu á Hjalteyri að umfjöllunarefni í jólapredikun sem hún flutti í Langholtskirkju í morgun. Börn sem dvöldu á vistheimilinu hafa stigið fram og lýst kynferðislegu, líkamlegu og andlegu ofbeldi sem þau þurftu að þola af hálfu hjónanna Einars og Beverly Gíslason sem ráku heimilið undir kristilegum formerkjum. Þrátt fyrir aðfinnslur þáverandi félagsmálastjóra var ekki brugðist við og gerðu kirkjunnar menn, meðal annars fyrrum biskup Ólafur Skúlason, lítið úr aðfinnslum. Biskup harmar að börnunum hafi ekki verið komið til hjálpar. | null | null |
2021 | 28 | Erill er hjá umferðardeild lögreglunnar í dag, aðfangadag, þar sem fjölmargir fara að leiðum látinna ástvina á þessum degi. | Lögreglumenn umferðardeildar hófu daginn á litlu jólunum um tíu leytið í morgun, áður en lagt var út í aðfangadaginn. Um tugur lögreglumanna stendur aðfangadagsvakt umferðardeildarinnar. Fossvogskirkjugarður og Gufuneskirkjugarður eru helstu vinnusvæðin en einnig er farið á vettvang í fleiri garða höfuðborgarsvæðisins.
Árni Friðleifsson er aðalvarðstjóri umferðardeildar lögreglunnar á höfuðborgarsvæðinu
Þetta hefst nú allt og í flestum eru allir í afskaplega góðu skapi og eru að fara að leiðum ástvina þannig að það er enginn að stressa sig mikið og hefur bara gengið vel hingað til og eins og staðan er núna þá er náttúrulega mjög gott veður og ekki snjór og ísing þannig að það er búist við því að það verði afskaplega þægilegur dagur.
Og þeir geta bara verið á mótorhjólunum í þessu færi. Já, einmitt. Það var einmitt ánægjulegt þegar maður sá brosin á þeim sem komu í morgun og voru að klæða sig í mótorhjólagallana. Við ætlum að nota þau í dag. | null |
2021 | 28 | Donald Trump, fyrrverandi Bandaríkjaforseti, hefur áfrýjað úrskurði alríkisdómstóls um að skjalasafn Hvíta húsið skuli afhenda rannsóknarnefnd Bandaríkjaþings hundruð skjala og annarra gagna frá síðustu dögum og vikum forsetatíðar hans. | Rannsóknarnefndin hefur krafist þess að fá gögnin í hendur, með það fyrir augum að fá betri mynd af embættisfærslu forsetans fyrrverandi og hans nánustu ráðgjafa í aðdraganda árásar þúsunda stuðningsmanna Trumps á þinghúsið í Washington sjötta janúar síðastliðinn. CNN greinir frá því að nefndin hafi þegar brugðist við áfrýjun Trumps með því að biðja hæstarétt um flýtimeðferð á áfrýjuninni svo að það skýrist fyrir miðjan næsta mánuð, hvort rétturinn muni taka málið fyrir eða ekki. Formlegt hlutverk nefndarinnar er að rannsaka árásina á þinghúsið og aðdraganda hennar ofan í kjölinn og draga lærdóm af niðurstöðunum, sem nýst geti til að hindra að slíkir atburðir endurtaki sig.
Lögmenn Trumps sögðu þegar þeir áfrýjuðu ákvörðun alríkisdómstóls að stjórnarskrá Bandaríkjanna og lög um friðhelgi forseta í embætti veittu forsetanum fyrrverandi skýran rétt til þess að vernda gögnin gegn því að þau væru gerð opinber svo fljótt. Þau verða ekki afhent fyrr en ákvörðun hæstaréttar liggur fyrir.
Meðal gagna sem rannsóknarnefndin vill fá afhent eru dagbækur, skrá um heimsóknir í Hvíta húsið, drög að ræðum forsetans og handskrifaðar athugasemdir Marks Meadows, fyrrverandi yfirmanns forsetaembættisins, um atburðina sjötta janúar. | null |
2021 | 28 | Móðir sem þarf að vera á sóttkvíarhóteli yfir jólin ætlar að vera með krökkunum sínum í rafrænni mynd í kvöld. Krakkarnir sem eru á aldrinum 16-24 ára halda jólin saman og matreiða jólamatinn. | Berglind Magnúsdóttir er ein þeirra dvelur á sóttvarnahóteli yfir jólin. Krakkarnir hennar halda jólin saman og sjá um að matreiða jólamatinn, í fyrsta sinn væntanlega.
Segir Berglind Magnúsdóttir en börnin hennar eru 16,18 og 24 ára. Sjálf lætur hún vel af dvöl sinni þótt fyrsti hálftíminn hafi verið erfiður.
En svo er þetta bara búið að vera fínt. Það fer alveg rosalega vel um mig hérna. Það er alveg yndislegt fólk sem vinnur á hótelinu og gerir þetta eins auðvelt og þægilegt eins og hægt er. Það hafa allir fullan skilning á því að þetta eru mjög óeðlilegar aðstæður fyrir alla.
Berglind segir erfitt að hafa sent vini í sóttkví.
Ég sendi nokkuð marga í sóttkví. Það var svolítið erfitt að breyta plönum hjá vinum en svo bjuggum við bara til góðan sóttvarnahóp og erum búin að vera í mjög góðu sambandi á meðan á þessu hefur staðið og þau eru öll að losna úr sóttkví í dag sem betur fer.
Hún var búin að kaupa jólagjafirnar en afhendingin verður ekki alveg eins og lagt var upp með.
Jólagjafir barnanna minna. Ég greip þær með mér. Rauk hérna niður eftir, pakkaði þeim inn og ætlaði svo að láta sækja þær og þá bara: nei, því miður, það má ekkert fara út af hótelinu sem er komið inn. Þannig að ég er bara með allar gjafirnar hjá mér en við erum búin að finna út úr því, ég ætla bara að opna þær hérna í beinni útsendingu í kvöld. | Móðir sem verður á sóttkvíarhóteli yfir jólin ætlar að vera með krökkunum sínum í rafrænni mynd í kvöld. |
2021 | 28 | Sameinuðu þjóðirnar áætla að 530 þúsund Filippseyingar þurfi neyðaraðstoð vegna eyðilegginar sem fellibylurinn Rai olli í síðustu viku. | Sameinuðu þjóðirnar hafa hleypt af stokkunum fjársöfnun vegna mörg hundruð þúsund Filippseyinga sem þurfa á neyðarhjálp að halda vegna fellibylsins Rai sem fór yfir landið í síðustu viku. Óveðrið olli manntjóni og miklum skemmdum.
Yfirmaður mannúðaraðstoðar Sameinuðu þjóðanna sagði þegar hann fór yfir stöðuna í dag að safna þyrfti 107,2 milljónum dollara til kaupa á lífsnauðsynjum fyrir 530 þúsund manns á svæðum sem verst urðu úti í óveðrinu. Allir þyrftu að leggjast á eitt til að koma fólkinu til bjargar.
Skortur er á matvælum, drykkjarhæfu vatni og tjöldum fyrir fólk sem á hvergi höfði sínu að að halla. Þá hefur bólusetningarátak vegna COVID-19 farsóttarinnar farið úr skorðum.
Fellibylurinn Rai var svokallaður ofurfellibylur. Hann fór yfir mið- og suðurhluta Filippseyja, braut niður hús, reif tré upp með rótum, eyðilagði uppskeru bænda, sökkti fiskibátum og sleit raf- og símalínur, svo nokkuð sé nefnt. Enn er farsíma- og tölvusambandslaust víða á hamfarasvæðinu, sem hamlar hjálparstarfinu. Hermenn, strandgæslumenn og starfsfólk hjálparstofnana hafa lagst á eitt við að koma fólki til aðstoðar.
Um það bil tuttugu fellibyljir fara yfir Filippseyjar á hverju ári. Rai kom fólki á óvart þar sem hann fór mun sunnar yfir landið en venjan er. Hann varð 375 manns að bana. Hátt í þrjú hundruð slösuðust. | Sameinuðu þjóðirnar áætla að 530 þúsund Filippseyingar þurfi neyðaraðstoð vegna eyðileggingar sem fellibylurinn Rai olli í síðustu viku. |
2021 | 29 | Tveimur umræðum um fjárlagafrumvarpið er lokið á Alþingi. Meðal breytinga á því er tillaga meirihlutans um að falla frá fyrirhugaðri lækkun sóknargjaldai. Þingið kemur saman á milli jóla og nýárs fyrir þriðju umræðu. | Alþingi lauk í gærkvöld annarri umræðu um fjárlög næsta árs en meðal breytinga í meðförum þingsins má nefna eingreiðslur öryrkja upp á 53 þúsund krónur og viðbótarfjármagn upp á 150 milljónir til sálfræðiþjónustu.
Sigurður Ingi Jóhannsson innviðaráðherra hefur einnig samþykkt tillögur ráðgjafarnefndar Jöfnunarsjóðs sveitarfélaga. Meðal þeirra er úthlutun framlaga vegna notendastýrðrar persónulegrar aðstoðar á árinu en sjóðurinn greiðir 25% af heildarkostnaði slíkra samninga sem gerðir voru á árinu 2021. Þá hefur innviðaráðherra samþykkt tillögu um úthlutun sérstaks viðbótarframlags, sem nemur alls 400 milljónum króna, vegna þjónustu við fatlað fólk á árinu. Til stendur að greiða framlögin út á næstu dögum.
Jafnframt voru tillögur ráðgjafarnefndar sjóðsins um endurskoðaða úthlutun tekjujöfnunarframlags, útgjaldajöfnunarframlags og framlags vegna tekjutaps fasteignaskatts fyrir árið 2021 samþykktar.
Þá var samþykkt tillaga stjórnarmeirihlutans um að falla frá fyrirhugaðri lækkun sóknargjalda. Gjöldin voru tímabundið hækkuð í fyrra til að mæta efnahagserfiðleikum sókna vegna faraldursins og áttu gjöldin að lækka aftur á næsta ári. Með breytingartillögunni hefur hækkunin hins vegar verið fest í sessi.
Áætlað er að breytingin kosti ríkissjóð 340 milljónir á næsta ári. Stjórnarandstaðan studdi lækkunina. Í sameiginlegu minnihlutaáliti segir að ríkið eigi að stefna að því að hætta innheimtu sóknargjalda fyrir trú- og lífsskoðunarfélög. | null |
2021 | 29 | Blóðbankinn kallar eftir jólaaðstoð því lítið er til af blóði þessa dagana. Covid hefur sett strik í reikninginn þar á bæ eins og víðar. Ólöf Rún Skúladóttir er í Blóðbankanum. | null | Það er til allt of lítið að blóði í Blóðbankanum fyrir jólin. Bankinn kallar eftir blóðgjöfum. |
2021 | 29 | Samtök íþróttafréttamanna birtu í morgun nöfn þeirra tíu sem höfnuðu í efstu sætunum í kjöri samtakanna á íþróttamanni ársins 2021. Sex þeirra hafa ekki verið áður á listanum. | Samtökin hafa staðið fyrir kjörinu frá arinu 1956 og i ar voru það 29 íþróttafréttamenn frá átta fjölmiðlum sem greiddu atkvæði. Sex nýliðar eru á topp tíu listanum í ár og þá eru tveir sem hlotið hafa nafnbótina Íþróttamaður ársins áður, þeir Aron Pálmarsson, handboltamaður hjá Álaborg í Danmörku, og Júlían J. K. Jóhannsson, sem varð heimsmeistari í réttstöðulyftu á árinu. Bjarki Már Elísson, félagi Arons úr íslenska landsliðinu í handbolta er þá einnig á listanum en hann spilar hjá Lemgo í Þýskalandi. Næstur á listanum er Kári Árnason, knattspyrnumaður í Víkingi sem var burðarás í liðinu sem varð bæði Íslands- og bikarmeistari á tímabilinu. Kolbrún Þöll Þorradóttir, fimleikakona úr Stjörnunni og nýkrýndur Evrópumeistari með íslenska kvennalandsliðinu í hópfimleikum er á topp 10 listanum og henni fylgir annar nýkrýndur Evrópumeistari, Kristín Þórhallsdóttir, kraftlyftingakona úr ÍA. Martin Hermannsson, körfuboltamaður hjá Valencia á Spáni er á listanum í fimmta sinn en Ómar Ingi Magnússon, handboltamaður hjá Magdeburg í Þýskalandi er þar í fyrsta sinn, en hann varð meðal annars markakóngur þýsku deildarinnar á síðustu leiktíð. Rut Arnfjörð Jónsdóttir, handboltakona, er fulltrúi Íslands- og bikarmeistara KA/Þórs og að lokum er það svo Sveindís Jane Jónsdóttir, knattspyrnukona hjá Kristianstad en hun lek á láni frá þýska stórliðinu Wolfsburg.
Meðfram vali á íþróttamanni ársins hafa samtök íþróttafréttamanna valið lið og þjálfara ársins. Þrjú efstu liðin í kjörinu í ár eru Íslenska kvennalandsliðið í hópfimleikum, KA/Þór, meistaraflokkur kvenna í handbolta og Víkingur, meistaraflokkur karla í knattspyrnu. Þrír efstu þjálfararnir þetta árið eru Arnar Gunnlaugsson, þjálfari Víkings, Vésteinn Hafsteinsson, kastþjálfari í frjálsum íþróttum, og Þórir Hergeirsson, þjálfari norska kvennalandsliðsins í handbolta sem varð heimsmeistari um síðustu helgi.
Úrslitin í kjörinu verða kunngjörð í beinni sjónvarpsútsendingu RÚV að kvöldi 29. desember. | null |
2021 | 29 | Kári Stefánsson, forstjóri Íslenskrar erfðagreiningar, gagnrýnir heilbrigðisráðherra fyrir að hafa veitt undanþágur í dag, Þorláksmessu, á hertum samkomutakmörkunum. | Hertar samkomutakmarkanir tóku gildi á miðnætti. Fjöldatakmarkanir miðast við 20 manns en ekki 50 eins og áður og afgreiðslutími veitingastaða hefur verið skertur. Tilkynnt var um reglurnar á þriðjudag og þær komu illa við veitingamenn og viðburðahaldara sem stefndu á fjölmennar samkomur á Þorláksmessu. Þeir fóru fram á undanþágur á Þorláksmessu enda lítið svigrúm til að bregðast við breytingunum með svo skömmum fyrirvara.
Kári Stefánsson furðar sig á að Willum Þór Þórsson heilbrigðisráðherra hafi fallist á undanþágur. | Kári Stefánsson gagnrýnir að heilbrigðisráðherra hafi veitt undanþágur frá hertum samkomutakmörkunum í dag |
2021 | 30 | Dómstóll í Hvíta Rússlandi hefur dæmt hóp stjórnleysingja í allt að tveggja áratuga fangelsi. Þeir voru ákærðir fyrir hryðjuverk og ólöglega vopnaeign. | Fjórmenningarnir voru sakaðir um að hafa kveikt í skrifstofum öryggissveita og lögreglubílum í Gomel-héraði, austanvert í landinu. Mennirnir voru handteknir í október nærri landamærunum að Úkraínu og hafa síðan setið í fangelsi sem hvítrússneska leyniþjónustan KGB rekur.
Tveir mannanna, þeir Sergei Romanov og Igor Olinevich hlutu tuttugu ára dóm, Dmitry Rezanovich nítján og Dmitry Dubovsky átján ára dóm. Olinevich var dæmdur í átta ára fangelsi fyrir tíu árum fyrir bensínsprengjuárás á stjórnarbyggingar og rússneska sendiráðið í höfuðborginni Minsk. Hann var látinn laus árið 2015 eftir að honum var veitt sakaruppgjöf. Hvítrússnesku mannréttindasamtökin Viasna segja að hátt í þúsund pólitíska fanga sé að finna í þarlendum fangelsum. Mikið andóf og mótmæli hafa staðið yfir í landinu frá því að Alexander Lúkasjenka var endurkjörinn forseti sumarið 2020. Stjórnarandstæðingar með Svetlönu Tíkanovskaju í broddi fylkingar staðhæfa að rangt hafi verið haft við í kosningunum. Hún lýsti yfir sigri í kosningunum en yfirgaf loks landið af ótta við handtöku. Eiginmaður hennar Sergei, sem var áður helsti leiðtogi stjórnarandstöðunnar, var dæmdur í átján ára fangelsi fyrir rúmri viku. Hann var sakaður um skipulagningu óeirða og andóf gegn Lúkasjenka forseta. | null |
2021 | 30 | Ástvinir fólks sem hvílir í Heydalakirkjugarði segir sárt að sjá hvernig staðið var að umhirðu garðsins í sumar. Gömul tré voru hoggin niður og þökulagt yfir blóm. Sóknarnefnd vonar að gróðurinn jafni sig og bendir á að verkið hafi verið unnið í sjálfboðavinnu. | Ættingjar fólks sem hvílir við Heydalakirkju í Breiðdal varð afar vonsvikið þegar það kom til að vitja ástvina sinna fyrir jólin. Sjálfboðaliðar sem unnu við umhirðu garðsins í sumar höfðu sagað niður gömul tré og þökulagt yfir fjölær blóm í kirkjugarðinum.
Rósa Erlendsdóttir ætlaði ásamt fjölskyldu sinni að vitja tveggja leiða í garðinum fyrir jólin, ömmu sinnar og föðurbróður sem dó sem barn. Við leiði drengsins hafði faðir hennar heitinn gróðursett tré hjá bróður sínum fyrir meira en 50 árum.
Ég man ekki eftir öðru en að þetta tré hafi verið þarna. Það var búið að saga ofan af því krónuna og skilja eftir stofninn. Þetta er tré sem pabbi setti niður hjá þeim og þetta er bróðir hans sem er tveimur árum eldri en hann þannig að að horfa upp á hann deyja og setja svo tré niður til að gleðja hann og svo er það sagað niður bara þegar pabbi er dáinn. Það er frekar sárt.
Ættingjar höfðu sumir sett fjölær blóm við leiði en þau voru horfin.
Það var svona appelsínugulur fífill einhver sem var uppáhaldsblóm hjá manninum sem á þessa gröf. Það var búið að þökuleggja yfir það án þess að hafa samband við ættingja. Það var annað blóm á leiðinu við hliðina. Það var sama sagan það var búið að þökuleggja yfir það líka. (En hafið þið fengið einhver svör?) Við fengum svör frá sóknarnefndinni eða systir mín fékk svör það hefur enginn svarað mér. Þau vona að blómin komi upp úr þökunum næsta vor og að hríslan fari að spretta aftur næsta vor. Því er kastað fram að þau séu í sjálfboðavinnu og við eigum bara að vera þakklát fyrir það. | null |
2021 | 30 | Franski fótboltamaðurinn Benjamin Mendy, leikmaður Manchester City var í dag ákærður á ný fyrir nauðgun. Mendy sætir nú rannsókn vegna gruns um sjö nauðganir og eitt kynferðisbrot gegn fimm mismunandi konum. | Réttað verður yfir Mendy á nýju ári, líklega 24. janúar 2022. Brotin eiga að hafa átt sér stað á tímabilinu október 2020 til ágúst 2021. Mendy sem er 27 ára hefur verið í herbúðum Manchester City frá 2017. Hann hafði þegar leikið einn leik í ensku úrvalsdeildinni í haust, þegar fyrstu ásakanirnar komu opinberlega fram. Þá var hann settur til hliðar af City.
Leikjum fjögurra Íslendingaliða í úrvalsdeild karla í handbolta í Danmörku sem átti að fara fram í kvöld hefur verið frestað. Ástæðan er hröð útbreiðsla kórónuveirunnar í Danmörku. Aðeins einn leikur af sjö í deildinni sem átti að spila í kvöld er enn á dagskrá.
Það lítur allt út fyrir að kynjahlutfallið á vetrarólympíuleikunum í Peking í Kína í febrúar verði nálægt því að vera jafnt. Þetta sýnir greining tölfræðiveitunnar Gracenote. Allt útlit er fyrir að karlkyns keppendur á Ólympíuleikunum í Peking verði 52,75% keppenda og konur þá 47,25% keppenda. Það er minnsti munur sem hefur sést á vetrarólympíuleikum. Frá og með leikunum í Albertville í Frakklandi 1992 hefur bilið milli kynjanna minnkað stöðugt. Á fyrstu vetrarólympíuleikunum, sem haldnir voru í Chamonix í Frakklandi árið 1924 voru aðeins tvær greinar sem konur gátu keppt í. Það var listdans kvenna á skautum og í parakeppni listdansins. Á þeim leikum voru karlar 81,3% keppenda. Það hefur því mikið vatn runnið til sjávar á síðustu 98 árum. Vetrarólympíuleikarnir í Peking hefjast 4. febrúar og standa yfir til 20. febrúar. Sýnt verður frá fjölda viðburða á leikunum á rásum RÚV. | null |
2021 | 30 | Tugir veitingastaða hafa í dag og í gær sent beiðnir um undanþágur frá sóttvarnareglum til heilbrigðisráðuneytisins eftir að tónleikahaldarar fengu slíkar undanþágur í gær. | Meðal þess sem felst í nýjum sóttvarnareglum sem taka gildi á miðnætti er að opnunartími veitingastaða styttist til klukkan 21 og 200 mega koma saman, í stað 500, á skipulagða viðburði að undangengnum hraðprófum. Undanþága hefur verið veitt vegna að minnsta kosti tvennra fjölmennra tónleika og í því ljósi hafa eigendur fjölmargra veitingastaða óskað eftir undanþágu fram á aðfangadag. Í ályktun frá þeim segir að þeir hafi verið undirbúnir fyrir mikla ös á Þorláksmessu, keypt aðföng og mannað vaktir. Bragi Skaftason rekur þrjá veitingastaði í Reykjavík.
Fordæmið frá því í gær með tónleikana hans Bubba gaf okkur von um að geta haft opið á Þorláksmessu. Við sóttum um það, skrifuðum Willum bréf í gær og sóttum um undanþágu fyrir opnun á Þorláksmessu. Eins og mér skilst hátt í 100 veitingastaðir aðrir. Eruð þið búin að fá svar? Nei, ég hef nú ekki séð neitt svar ennþá. Býst ekkert endilega við því, en mér finnst þetta skjóta skökku við að einn atburður fái undanþágu meðan heill geiri þarf að þola þetta.
Bragi segir að þetta snúist ekki um að vera með eða á móti sóttvarnareglum - hann og aðrir veitingamenn sem hann hafi rætt við séu fylgjandi þeim. Þorláksmessa er einn stærsti dagur ársins hjá veitingamönnum og öll borð bókuð á flestum stöðum, að sögn Braga. Hann segir að veitingamenn skoði nú leiðir til að bregðast við styttri opnunartíma, verði undanþágur ekki veittar:
Ég ræddi við einn góðan veitingamann, hann vissi ekki hvort hann þyrfti að hringja í fólk og afpanta, senda matinn heim til fólks eða einfaldlega hafa bingó í beinni um hverjir fengju borðin. Það er svolítið staðan sko. | Heilbrigðisráðuneytið hefur veitt að minnsta kosti tvær undanþágur frá sóttvarnareglum vegna fjölmennra viðburða. Tugir veitingamanna hafa sótt um slíkar undanþágur. |
2021 | 30 | Íbúar í Grindavík urðu áþreifanlega varir við lætin í gær og morgun. | Þetta er búið að vera svolítið svona óhugnanlegt. En krakkarnir hérna hvernig hefur þetta verið morguninn hjá okkur? Það er búið að vera svona upp og ofan og við erum búin að segja að ef þau finna fyrir þá á að kalla bingó þannig að þau vita alveg af þessu .
Þau vita alveg af þessu sko
Eftir fyrri hrinu þá endaði með gosi þá hættu skjálftarnir . Þú vilt frekar gos en skjálfta. Já miklu frekar
Það er búið að vera smá jarðskjálfti í allan dag og alla nótt sko. Vaknaðirðu við þetta í nótt? Ég var nú vakandi eitthvað í nótt. Fann alveg vel fyrir því sko. Stelpan mín vaknaði reyndar í morgun í sjokki henni brá svo mikið
alveg í sjokki henni brá svo mikið.
alveg í sjokki henni brá svo mikið.
Æ þetta rifjaðist allt upp fyrir manni. Maður var búinn að gleyma þessu en þetta er bara svona að búa hérna. | null |
2021 | 30 | Grindvíkingum varð bilt við í morgun þegar jörð fór að skjálfa. Fannar Jónasson bæjarstjóri í Grindavík fann vel fyrir þeim stóra. | Ég fann vel fyrir honum. Við vorum að funda hér uppi á bæjarskrifstofum og ég held að það hafi ekki farið fram hjá neinum manni að það var nokkuð drjúgur skjálfti
Er þetta kannski skrýtin eða óþægileg tilhugsun að sjá fram á svona skjálfta jól? Já þetta er alls ekki skemmtilegur tími og aldrei skemmtilegur en þetta er svona óþægilegt svona rétt í aðdraganda jólanna vonandi gengur þetta bara yfir núna og við getum haldið róleg og gleðileg jól. | null |
2021 | 31 | Joe Biden, forseti Bandaríkjanna, hyggst grípa til víðtækra ráðstafana vegna útbreiðslu omíkron-afbrigðisins sem nú þegar er orðið ráðandi í landinu. | Omíkron-afbrigði kórónuveirunnar er orðið allsráðandi í nýjum smitum meðal Bandaríkjamanna. Samkvæmt tölum bandarísku sóttvarnastofnunarinnar má rekja um það bil 73 prósent allra nýrra smita vikuna fyrir síðasta laugardag til omíkron-afbrigðisins. Í ríkjunum Oregon og Washington á vesturströnd Bandaríkjanna og Idaho teljast ríflega 96 af hundraði nýrra smita vera af völdum Omíkron-afbrigðisins. Svipaða sögu er að segja úr Suðurríkjunum og hluta miðvesturríkjanna.
Bæði New York Times og Washington Post greina frá því að Joe Biden muni í dag kynna umfangsmiklar ráðstafanir til að bregðast við veirunni. Þær fela meðal annars í sér að fjöldi nýrra skimunarstaða verður settur upp, um þúsund heilbrigðisstarfsmenn á vegum hersins verða í viðbragðsstöðu til að aðstoða ef spítalar yfirfyllast og 500 milljónum hraðprófa verður dreift til almennings án endurgjalds. Þá verður almannavarnastofnun Bandaríkjanna falið að aðstoða ríki við að fjölga sjúkrarýmum og alríkisstjórnin verður með tiltækar öndunarvélar og hlífðarfatnað fyrir þau ríki sem þurfa.
New York Times segir að forsetinn muni forðast í lengstu lög að tala um hertar samkomutakmarkanir eða útgöngubann, heldur eigi áherslan að vera á kosti bólusetningar og aukið aðgengi að skimun. Hins vegar hafi ráðgjafar forsetans og sérfræðingar miklar áhyggjur af að sjúkrahús víðs vegar um landið komi ekki til með að ráða við álagið, jafnvel þótt veiran valdi ekki jafn alvarlegum veikindum og fyrri afbrigði eins og margt bendir til. Fjöldi þeirra sem komi til með að smitast verði svo mikill að sjúkrahús muni eftir sem áður fyllast. Einungis þriðjungur fullbólusettra Bandaríkjamanna hefur fengið örvunarskammt. | Omíkron afbirgði kórónuveirunnar er orðið ráðandi í Bandaríkjunum. Joe Biden kynnir í dag viðamiklar ráðstafanir til að bregðast við útbreiðslu afbrigðisins. |
2021 | 31 | Óvenjumikil hlýindi um allt land undanfarnar vikur eru nú á undanhaldi og útlit er fyrir kólnandi veður næstu daga. Líklegast er að jólin verði rauð í ár þó ekki sé útilokað að einhvers staðar á landinu verði þau hvít. | Það hefur verið einmunablíða síðustu vikur, hlýtt í veðri, lítil úrkoma og nánast snjólaust á öllu landinu. En nú spáir kólnandi.
Já, það er heldur að kólna núna næstu dagana. Það er svalara loft og kannski aðeins að bæta í vindinn. Það verða austlægar áttir, norðaustlægar og austlægar áttir, fram yfir hátíðar
Segir Þorsteinn V. Jónsson, veðurfræðingur á Veðurstofunni. Þetta verði þó ekki miklar breytingar enda séu engar djúpar lægðir á leiðinni til landsins. Og gangi spáin eftir verði alls staðar hæglætis veður yfir jólin og góð færð um allt land.
Akkúratm það ætti ekki að sjá neinar samgöngutruflanir í þessarri spá sem við erum með núna. Vonandi gengur vel að fara milli landshluta.
Og þá er það spurning hvort við fáum hvít eða rauð jól.
Það bendir all til þess að þau verði rauð. En samt er nú líklegt að það verði eitthvað meira af éljum þarna fyrir norðan eða austan. Þannig að þau gætu nú skilað einhverri föl og þá værum við komin með hvít jól. En það er ekki alveg útilokað að það gæti gerst hér suðvestanlands líka, að það gætoi komið inn einn bakki á aðfangadag þannig að við fengjum hvít jól. En það eru frakar minni líkur en meiri á því. Þetta er svona í rauðara lagi þessi jólin. | Mestar líkur eru á að landsmenn fái rauð jól í ár þó einstaka él hér og þar geti breytt því. Það spáir hæglætis veðri og góðri færð um allt land fram yfir jól. |
2021 | 31 | Laxar fiskeldi er langt komið með að rækta seiði sem það hefur sem stendur ekki leyfi til að setja í sjókvíar í Reyðarfirði. Fyrirtækið vonast til að endurheimta leyfið fljótlega. | Forsvarsmenn Laxa fiskeldis í Reyðarfirði vona að ógilding starfsleyfis fyrir aukið eldi í firðinum trufli ekki áform um seiðaútsetningu í vor. Fyritækið er langt komið með að rækta seiðin.
Laxar voru með 6 þúsund tonna starfsleyfi í Reyðarfirði og sáu fram á mikla aukningu eftir að Umhverfisstofnun veitti þeim leyfi fyrir 10 þúsund tonna aukningu. Náttúruverndarsamtök og veiðifélög kærðu viðbótina til úrskurðarnefndar umhverfis- að auðlindamála sem felldi hana úr gildi 14. desember. Nefndin taldi verulegan ágalla að umhverfismat áætlana hefði ekki farið fram. Jens Garðar Helgason, framkvæmdastjóri Laxa segir að í raun nái ógildingin aðeins til 7 þúsund tonna af 10 þúsund tonna viðbótinni þar sem 3 þúsund tonn voru hluti af eldri umsókn. Fyrirtækið hafi þó verið byrjað að undirbúa stækkunina.
Við erum í rauninni byrjaðir að rækta seiðin. Það tekur eitt og hálft til tvö ár að skipuleggja seiðaútsetningar. Við fengum þetta leyfi fyrir löngu síðan, fyrir einu og hálfu til tveimur árum síðan þannig að við erum í rauninni bara núna að vinna í því að endurnýja starfsleyfið og ég vona að það klárist á fyrstu vikum nýs árs. Þannig að þá ætti allt að vera í lagi þegar við síðan byrjum að setja seiðin út í júní á næsta ári. (En getur ekki tekið talsverðan tíma að gera þetta umhverfismat áætlana og allskyns kærufrestir í því?) Það var byrjað á þesari vinnu núna síðsumars í haust og auglýsingafresturinn á umhverfismat áætlana hjá Ráðuneytinu og Hafró rann út núna 8. eða 9. desember þannig að það er bara verið að vinna úr umsögnum skilst mér sem komu í tengingu við það þannig að vonandi verður hægt að halda þessu ferli áfram og klára þeta ferli núna í byrjun nýs árs. | Laxar fiskeldi er langt komið með að rækta seiði sem það hefur sem stendur ekki leyfi til að setja í sjókvíar í Reyðarfirði. Fyrirtækið vonast til að endurheimta leyfið fljótlega. |
2021 | 31 | Olíuverkið Fjölnismenn eftir Jóhannes S. Kjarval seldist á metverði, 10,8 milljónir í gærkvöld, hjá uppboðshúsinu Fold. Verkið hefur fjórfaldast í verði síðan það var síðast selt fyrir nokkrum árum. | Fold uppboðshús stóð fyrir vefuppboði í gærkvöld. Meðal verka var olíuverkið Fjölnismenn eftir Kjarval sem var upphaflega í eigu Ragnars í Smára. Mikill áhugi var fyrir verkinu og buðu þátttakendur í það fram á síðustu mínútu. Það seldist á metverði, 10,8 milljónir, þegar öll gjöld eru tekin með. Á verkinu má sjá höfuð mannanna fjögurra sem stóðu að tímaritinu Fjölni í Kaupmannahöfn. Verkið seldist í Danmörku fyrir nokkrum árum á 2,5 milljónir og hefur verð þess því fjórfaldast á stuttum tíma. Jóhann Ágúst Hansen, uppboðshaldari, segir að uppgangur hafi orðið í verkum Kjarvals að undanförnu.
fyrir utan að það er svolitill uppgangur með verk Kjarvals núna.
Aukning hefur orðið á sölu frá upphafi covidfaraldursins. Mörg met voru slegin á uppboði gærkvöldsins. Jóhann telur það vera vegna þess að fólk verji nú meiri tíma heima hjá sér en áður.
ég held að það sé, hafi svoldið að segja, það eyðir meiri tíma heima hjá sér og er að hugsa meira um heimili sitt og nærumhverfi sitt heldur en skíðaferðir. | null |
2021 | 31 | Guðmundur Guðmundsson, landsliðsþjálfari í handbolta, tilkynnir í dag hvaða leikmenn fara á Evrópumótið í janúar. 20 leikmenn halda á EM sem fram fer í Ungverjalandi og Slóvakíu. | Guðmundur Guðmundsson valdi 35 manna æfingahóp í byrjun desember en nú þegar hafa nokkrir leikmenn heltst úr lestinni. Arnór Þór Gunnarsson, sem var fyrirliði Íslands á HM í janúar og leikmaður Bergischer í Þýskalandi, greindi frá því fyrr í mánuðinum að hann gæfi ekki lengur kost á sér í landsliðið nema í neyð og þá sleit Hákon Daði Styrmisson, leikmaður Gummersbach, krossband í síðustu viku. Þá er óvíst hvort Haukur Þrastarson, sem spilar með Kielce í Póllandi, sé leikfær vegna meiðsla. Íslenska liðið kemur saman til æfinga hér á landi strax í upphafi nýs árs. Ísland mætir Litáum í tveimur vináttuleikjum á Ásvöllum 7. og 9. janúar og mun liðið svo í framhaldinu halda til Ungverjalands. Riðill Íslands verður spilaður í Búdapest. Ísland mætir Portúgal 14. janúar, Hollandi 16. janúar og Ungverjalandi 18. janúar. Tvö efstu liðin í riðlinum komast áfram í milliriðil sem verður einnig leikinn í Búdapest. Blaðamannafundur HSÍ hefst klukkan eitt og verður í beinu streymi á RÚV.is.
8-liða úrslit enska deildabikarsins hefjast í kvöld og er einn leikur á dagskrá, leikur Arsenal og Sunderland. Sunderland leikur í þriðju efstu deild á Englandi en á leið sinni í 8-liða úrslitin er liðið búið að slá út Blackpool, Wigan og Queens Park Rangers. Arsenal sló út West Bromwich Albion, Wimbledon og Leeds United. Á morgun verða svo seinni þrír leikirnir spilaðir. Þar mætast Brentford og Chelsea, Liverpool og Leicester og Tottenham og West Ham. | Það kemur í ljós í dag hvaða 20 leikmenn fara á Evrópumótið í handbolta í janúar. Guðmundur Guðmundsson, landsliðsþjálfari, kynnir hópinn klukkan eitt. |
2021 | 31 | Eyþór Laxdal Arnalds, oddviti borgarstjórnarflokks Sjálfstæðisflokksins í Reykjavík, hefur ákveðið að gefa ekki kost á sér í borgarstjórnarkosningunum í vor. Eyþór segir persónulegar ástæður liggja að baki, ekki pólitískar. | Eyþór greindi frá ákvörðuninni á Facebook-síðu sinni í gærkvöld. Það stefndi í oddvitaslag innan Sjálfstæðisflokksins eftir að Hildur Björnsdóttir borgarfulltrúi tilkynnti fyrr í mánuðinum að hún stefndi á efsta sætið í vor. Hann segir ákvörðunina tekna óháð því með hvaða hætti sjálfstæðismenn velja á framboðslista í vor en hann hafi viljað greina frá ákvörðuninni áður en stillt verði á lista. Eyþór segist ekki óttast niðurstöður prófkjörs. Ákvörðunin sé fyrst og fremst persónuleg.
þetta er bara persónuleg ákvörðun sem ég held að þetta sé bara rétt og skynsamleg fyrir mig og mína. Þetta er löng kosningabarátta sem er framundan og þegar ég fann í hjartanu að þetta væri rétt ákvörðun þá ákvað ég að segja strax frá því, ekki bíða yfir jólin.
Eyþór kveðst gegna skyldum sínum út kjörtímabilið áður en hann kveður stjórnmálin að sinni. Eyþór segist ganga sáttur frá borði en nú muni hann snúa sér að fjölskyldunni og hugðarefnum. Hann segir að hann hafi ekki kannað fylgi við sig áður en hann tók þessa ákvörðun.
ég er mjög sáttur við þetta kjörtímabil og samstarfið við mitt fólk og aðra. Og borgin er enn spennandi verkefni. Það er einfaldlega þannig að maður verður að vega og meta hvað maður á að gera og ég met það þannig að fjölskyldan og það sem stendur manni næst verður að vera í forgangi. | Eyþór Laxdal Arnalds, oddviti borgarstjórnarflokks Sjálfstæðisflokksins í Reykjavík, hefur ákveðið að gefa ekki kost á sér í borgarstjórnarkosningunum í vor. |
2021 | 31 | Búast má við að fjöldi kórónuveirusmita muni tvöfaldast á tveimur til þremur dögum eftir að omíkron-afbrigði veirunnar verður ráðandi. Helmingur af þeim rúmlega 300 smitum sem greindust í gær voru af því afbrigði. Líftölfræðingur segir fjölgun smita í veldisvísisvexti. | Thor Aspelund prófessor í líftölfræði birti í morgun skýringarmynd á Facebook-síðu sinni, en þar er spáð hugsanlegri fjölgun kórónuveirusmita hér á landi. Nú er svokallaður tvöföldunartími, það er þeir dagar sem tekur fjölda smita að tvöfaldast 6,5, sem þýðir að smitfjöldinn tvöfaldast á tæpri viku. Thor spáir að þessi tími verði æ skemmri eftir því sem fleiri smit af omíkron afbrigðinu greinast.
Delta-afbrigði kórónuveirunnar er enn ráðandi hér á landi. Samkvæmt upplýsingum frá Íslenskri erfðagreiningu sem raðgreinir þau sýni sem greinast jákvæð, var helmingur þeirra 313 smita sem greindust í gær af omíkron afbrigðinu, daginn áður var hlutfall þess þriðjungur jákvæðra sýna. Þetta þýðir að omíkron er að sækja á.
Ef þetta gengur eftir þá erum við að fara úr 300 í 600 á innan við viku. Það er svolítið hratt.
Þetta er vanmat á omíkron. Þetta er ennþá blanda og tvöföldunartími omíkron, síðast þegar ég vissi, var tveir til þrír dagar. Hálf vika.
Thor segir að tvöföldunartíminn hafi styst mikið síðan um miðjan september:
Hvað liðu margir dagar frá því að við vorum að greina 50 smit á dag upp í 100? Það liðu þrjár vikur. | Helmingur þeirra kórónuveirusmita sem greindust í gær var af omíkron afbrigði veirunnar. Ljóst er að afbrigðið er að taka yfir að mati líftölfræðings sem spáir því að fjöldi smita muni senn tvöfaldast á tveimur til þremur dögum. |
2021 | 32 | Tvö hundruð og tuttugu smit greindust innanlands eftir sýnatökur gærdagsins. Þá voru átján smit á landamærunum. Einn lést af völdum veirunnar á Landspítalanum á laugardag. Sóttvarnalæknir leggur til ný fjöldatakmörk í minnisblaði sem hann skilaði heilbrigðisráðherra í morgun. Ráðherra greinir frá sóttvarnaaðgerðum að loknum ríkisstjórnarfundi á morgun. | Már Kristjánsson, smitsjúkdómalæknir á Landspítala var svartsýnn á horfurnar í viðtali við Morgunútvarpið á Rás 2 í morgun. Smitum hafi fjölgað hér mjög og hlutfall smitaðra í sýnatökum hefur aldrei verið hærra. Ellefu liggja á spítalanum með veiruna og tveir þeirra á bráðamóttöku.
Þannig að ef við leggjum þetta allt saman og áætlum að við verðum í einhverjum líkum leik og Danir og Norðmenn, þá getum við búist við að sjá allt að 600 tilfelli á dag. Eftir 5-7 daga getum við farið að búast við sex innlögnum á dag. Svo þarf hver og einn að liggja inni í nokkra daga, margir upp undir viku eða á aðra viku. Þá er þetta svo fljótt að safnast upp. Þetta væri í sjálfu sér allt í lagi, ef við værum vel stödd á sjúkrahúsinu en það erum við alls ekki.
en það erum við alls ekki.
Heilbrigðisráðherra fékk í morgun í hendurnar nýtt minnisblað frá sóttvarnalækni. Þær tillögur verða ræddar á fjarfundi ráðherranefndar klukkan þrjú. Að loknum ríkisstjórnarfundi á morgun mun ráðherra greina frá því til hvaða sóttvarnaaðgerða verður gripið.
Þórólfur Guðnason sóttvarnalæknir segir að mikil hreyfing hafi verið á fólki og margir viðburðir.
Viðbúið sé að þróunin verði svipuð hér og í Danmörku.
Þórólfur vill ekki greina frá innihaldi minnisblaðsins en segir ekki mikinn tíma til stefnu.
Það er alveg rétt að ef á að grípa á til aðgerða þarf það að gerast eins fljótt og hægt er.
Hann hvetur fólk til þess að hitta eins fáa og unnt er um jólin. Ekki er þó getið um jólakúlur í minnisblaðinu.
Það er ekkert um jólakúlur sérstaklega en auðvitað er ég með eitthvað um fjöldamörk. | null |
2021 | 32 | Joe Biden, Bandaríkjaforseti, varð fyrir áfalli í gær þegar samflokksmaður hans Joe Manchin tilkynnti að hann myndi ekki styðja innviðafrumvarp forsetans. | Frumvarpið er hornsteinninn í efnahagsstefnu forsetans en það kveður á um einnar komma níu (1,9 trillion dollars) billjóna dollara fjárfestingu í innviði, heilbrigðis- og menntamál, og aðgerðir vegna loftlagsmála. Fulltrúadeildin, sem að meirihluta er skipuð Demókrötum, samþykkti frumvarpið i nóvember og er það nú í meðförum öldungadeildarinnar. Þar vandast málið fyrir Biden því þar eru hlutföllin jöfn. Þegar svo ber undir er það alla jafna atkvæði varaforsetans sem ræður úrslitum.
Öldungadeildarþingmaður Demókrata í Vestur-Virginíu, Joe Manchin, hefur hins vegar reynst samflokksmönnum sínum afar erfiður. Hann er mjög íhaldssamur og á það til að snúast á sveif með Repúblikönum, líkt og hann gerði í gær.
Biden og starfslið hans höfðu unnið ötullega að því að fá Manchin til að styðja frumvarpið en forsetanum og öðrum að óvörum steig hann fram á Fox sjónvarpsstöðinni í gær, sagðist ekki geta stutt frumvarpið og bar því við að það myndi steypa ríkissjóði í skuldir. Eins og Demókrötum hafi ekki þótt nógu slæmt að Manchin hafi hlaupist undir merkjum, þá þykir það enn verra að hann hafi tilkynnt það á Fox, stöð sem er afar höll undir Repúblikana.
Talsmaður Bidens brást illa við tíðindunum og sagði forsetann hafa verið í viðræðum við þingmanninn í góðri trú. Til hafi staðið að halda þeim viðræðum áfram og því séu sinnaskipti Manchins óskiljanleg. Forsetinn hafi þó ekki gefið upp alla von um að sannfæra Manchin um að styðja frumvarpið. | Joe Biden virðist ætla að mistakast að koma innviðafrumvarpi sínu í gegnum öldungadeildina eftir að samflokksmaður hans í Vestur-Virginíu kvaðst ekki styðja frumvarpið. |
2021 | 32 | Boris Johnson, forsætisráðherra Bretlands, er enn og aftur kominn í vandræði vegna meintra brota á sóttvarnarreglum. Bresk dagblöð birtu í morgun mynd sem sýnir garðveislu í Downingstræti 10 frá þeim tíma sem samkomutakmarkanir voru hvað harðastar. | Boris Johnson hefur verið undir miklum þrýstingi eftir að upp komst að starfslið hans hafði efnt til vinnustaðafagnaðar fyrir síðustu jól, þrátt fyrir strangar samkomutakmarkanir. Í dag birtust svo myndir úr bakgarði Downingsstrætis 10 sem tekin var í maí í fyrra. Myndin sýnir Boris, eiginkonu hans og 17 aðra úr starfsliði hans í bakgarði bústaðarins og er boðið upp á vín og osta. Á þessum tíma voru strangar samkomutakmarkanir í gildi.
Talsmaður forsætisráðherrans segir að um vinnufund hafi verið að ræða og að slíkir útifundir hafi verið haldnir reglulega yfir sumartímann.
Omíkron-afbrigðið dreifist nú hratt um Bretland og greinist metfjöldi smita dag eftir dag. Bresk stjórnvöld hafa fram til þessa ekki viljað koma á hörðum samkomutakmörkunum en heilbrigðisráðherrann Sajid Javid hefur þó sagt að nýjar reglur kunni að taka gildi fyrir jól. Vísindamenn hafa hvatt stjórnvöld til að grípa til aðgerða en heimildir Telegraph herma að innan ríkisstjórnarinnar sé töluverð andstaða við hertar aðgerðir. | Boris Johnson, forsætisráðherra Bretlands, er enn og aftur sakaður um að hafa farið á svig við sóttvarnareglur eftir að myndir birtust af honum og starfsliði hans í bakgarði Downingstrætis 10. |
2021 | 32 | Japanski auðkýfingurinn Yusaku Maezawa og Yozo Hirano aðstoðarmaður hans lentu á steppum Kasakstan í nótt eftir tólf daga dvöl í alþjóðlegu geimstöðinni. | Þar dvöldu ferðalangarnir ásamt sjö manna áhöfn geimstöðvarinnar sem leggur stund á margvíslegar vísindarannsóknir. Maezawa dundaði sér hins vegar við að taka upp myndbönd af hversdagslegum athöfnum á borð við að bursta tennur og bregða sér á klósettið. Eins sýndi hann vandkvæði við að neyta matar, hvernig geimfarar sofa og hvernig best væri að drekka te í geimnum.
Rússneski geimfarinn Alexander Misurkin fylgir Japönunum til jarðar en ferð Japananna batt enda á rúmlega áratugarlangt hlé á ferðum Rússa með geimferðalanga. Þeir félagarnir eru fyrstu Japanarnir úr hópi almennra borgara til að halda út í geim frá því að blaðamaðurinn Toyohiro Akiyama heimsótti sovésku Mir-geimstöðina árið 1990.
Jeff Bezos eigandi Blue Origin geimferðafyrirtækisins fór tvisvar út fyrir heiðhvolfið á árinu. Hann tók meðal annarra með sér bandaríska leikarann William Shatner. Milljarðamæringurinn Richard Branson skaust einnig út fyrir heiðhvolfið og fjórir almennir borgarar fóru á vegum SpaceX í þriggja daga ferð um sporbaug í september síðastliðnum.
Ekki liggur fyrir hvað farmiði út í geim getur kostað almenna borgara geimferðafyrirtækið Space Adventures áætlar að verðið hlaupi á 60 til 70 milljónum Bandaríkjadala fyrir hverja ferð. | null |
2021 | 32 | Sex varamenn tóku sæti á Alþingi í dag eftir að jafnmargir þingmenn fóru í einangrun vegn covid-smits. Þingmennirnir nýju sögðust hafa haft aðrar áætlanir um jólin, en ætla að mæta galvaskir til að afgreiða fjárlög og fleira sem þarf að klára fyrir áramót. | Allur þingflokkur Viðreisnar er smitaður af kóróunuveirunni og því mikil breyting þar. Af þeim fimm þingmönnum sem tóku sæti á Alþingi í dag hefur aðeins einn, Jón Steindór Valdimarsson, setið á þingi áður. Oddný G, Harðardóttir þingmaður Samfylkingarinnar er einnig með covid og því tók Viktor Stefán Pálsson sæti hennar. Þingfundurinn í morgun var sérstakur því aðeins nýju þingmennirnir tóku þátt í honum og aðeins eitt mál var á dagskrá; undirritun þeirra á drengskaparheiti að stjórnarskránni. Óhætt er að segja að þingmennsku sexmenninganna hafi borið brátt að.
Þetta var svolítið sjokk svona fyrst en maður bara brettir upp ermarnar og leggur í hann, við erum tilbúin.
Þú hefur væntanlega verið með aðrar áætlanir á þessum tíma?
Heldur betur. Ég var á leiðinni í jólafrí en það verður ekkert jólafrí þetta árið.
Nei, nei ég ætlaði að vera heima.
Nú eru stór mál sem þarf að afgreiða á skömmum tíma, klár í slaginn?
Segir Elín Anna Gísladóttir sem kemur á þing fyrir Þorgerði Katrínu Gunnarsdóttur. Þórunn Wolfram Pétursdóttir kemur inn fyrir Guðbrand Einarsson. Hún segir þingmennskuna leggjast mjög vel í sig þótt hún hefði gjarnan vilja koma inn af öðrum ástæðum. Hún hefur ekki áhyggjur af reynsluleysi nýliðanna.
Það er allt nýtt fólk, sannarlega, en líka mjög gott fólk í góðu sambandi við aðalmennina, sem að eru eins og þú segir úti núna, en við vinnum saman sem ein heild.
Þú hefur væntanlega verið með önnur plön?
Já, reyndar eins og líklega flestir. Ég var búin að skipuleggja vinnuna mína þannig að nýta jólafrístíma, nota gamla sumarfríið síðan í sumar. En það er bara allt í lagi, það bara bíður.
Thomas Möller, sem kemur inn fyrir Sigmar Guðmundsson, segir að þótt þingmennskuna hafi borið brátt að hafi Viðreisnarfólk verið að undirbúa sig fyrir margs konar verkefni. Hann hefur ekki áhyggjur af því þeim sé hent beint í djúpu laugina.
Okkar verkefni er að veita þessari ríkisstjórn öflugt aðhald og veitir ekki af, sýnist mér.
Þú hefur væntanlega verið með aðrar áætlanir en að standa hér í dag?
Já, það var reyndar. En maður er fljótur að breyta um gír og ég hlakka mikið til næstu daga og lít á það sem mikinn heiður að fá að starfa hér innan þessara veggja í einhvern tíma.
Búinn að renna yfir það og skoða það og það er margt sem þarf að gera athugasemdir við.
Fyrir Hönnu Katrínu Friðriksson tekur sæti Daði Már Kristófersson. Hann segist tilbúinn og veiran hafi sýnt margoft að allir þurfi að vera tilbúnir til verka fyrirvaralaust. Hópurinn sé vel í stakk búinn að koma svona inn og beint í stór mál sem afgreiða þarf fljótt.
Sem betur fer þá er Viðreisn samheldinn flokkur, við höfum átt samtal um þessi mál öll, en það er alveg ljóst að við sitjum ekki auðum höndum, það verður lítið um jólabakstur þessi jólin.
Þú hefur væntanlega verið með aðrar áætlanir fyrir nokkrum dögum?
Já, ég ætlaði frekar að vera að baka en að lesa fjárlagafrumvarpið, en það er bara svona, svona er lífið.
Birgir Ármannson forseti Alþingis segir að þingmálum verði fækkað eins og unnt er. Nefndarfundir eru í dag, en næsti þingfundur er á morgun. | null |
2021 | 32 | Noregur á þrjá fulltrúa í úrvalsliði HM kvenna í handbolta. Liðið fagnaði fjórða heimsmeistaratitlinum í gær, þeim þriðja undir stjórn Þóris Hergeirssonar. | Noregur vann Ólympíumeistara Frakklands með fimm marka mun, 27-22, í úrslitaleiknum í gær. Noregur fór því taplaust í gegnum heimsmeistaramótið en þetta er í fjórða sinn sem þær norsku vinna gullverðlaun á HM. Þórir Hergeirsson hefur verið aðalþjálfari Noregs frá árinu 2009. Hann hefur nú unnið 13 verðlaun með norska liðið, þar af átta gullverðlaun. Þrisvar hefur hann unnið gull á HM, fjórum sinnum á EM og einu sinni á Ólympíuleikum. Eftir úrslitaleikinn í gær var úrvalslið mótsins kynnt en þar eru þrír leikmenn úr röðum Noregs. Norski línumaðurinn Kari Brattset Dale var valin besti leikmaður mótsins og þá eru skytturnar Nora Mörk og Henny Reistad einnig í úrvalsliðinu. Frakkar, sem fengu silfur, eiga sömuleiðis þrjá fulltrúa í liðinu og Danmörk og Svíþjóð eiga einn hvort.
Sundkonan Jóhanna Elín Guðmundsdóttir hefur lokið keppni á HM í sundi í 25 metra laug í Abú Dabí. Jóhanna synti í undanrásum í morgun. Hún synti á 25,25 sekúndum sem er alveg við hennar besta tíma sem er 25,08 sekúndur. Hún hafnaði í 34. sæti af 89 keppendum.
Handboltamaðurinn Hákon Daði Styrmisson sleit krossband á æfingu hjá þýska liðinu Gummersbach fyrir helgi. Frá þessu greinir Handbolti.is í dag en um málið var rætt í hlaðvarpsþættinum Leikhléið. Hákon Daði mun því ekki leika meira með Gummersbach á þessari leiktíð en hann hefur spilað með þýska liðinu frá því í fyrra. Guðjón Valur Sigurðsson er þjálfari Gummersbach. Hákon Daði var einn þeirra 35 sem voru á lista yfir möguleika leikmenn fyrir EM í handbolta í janúar. | Norska kvennalandsliðið varð í gær heimsmeistari í handbolta undir stjórn Þóris Hergeirssonar. |
2021 | 33 | Þórólfur Guðnason sóttvarnalæknir segir kórónuveirufaraldurinn í veldisvexti. Sjö daga nýgengi hefur ekki verið hærra frá upphafi faraldursins og tveir þriðju þeirra 209 sem greindust í gær voru utan sóttkvíar. Núgildandi innanlandsaðgerðir renna út á miðvikudaginn, hann vinnur nú að nýjum tillögum til heilbrigðisráðherra og segist hugsanlega leggja til að þær taki gildi fyrr. | Við erum að sjá veldisvöxt núna, við erum að sjá omíkron afbrigðið hjá æ fleiri
Hvað hafa margir greinst með omíkron afbrigðið hér á landi? Síðustu töur í gær voru eitthvað um 160 manns, en ég held að það eigi eftir að greinast til munamiklu fleiri.
209 kórónuveirusmit greindust í gær, þar af 200 innanlands og um þriðjungur var í sóttkví sem er lægra en undanfarið. Hátt í 1.300 kórónuveirusmit hafa greinst undanfarna viku og Þórólfur segir að sjö daga nýgengi, sem er fjöldi smita á hverja 100.000 íbúa, hafi aldrei verið hærra.
Meðaltal síðustu sjö dagaer það hæsta sem við höfum séð frá því að faraldurinn byrjaði.
Þórólfur vinnur nú að nýjum tillögum um sóttvarnaaðgerðir innanlands til heilbrigðisráðherra, þær muni hugsanlega taka gildi áður en nuv reglugerð rennur út en vill ekki gefa upp í hverju þær felast:
Ég er ekkert að tala um það fyrirfram og tel fyllstu ástæðu til að stjórnvöld og ráðherra fái að fjalla um það og skoða það áður en það verður farið að gera það opinbert. En auðvitað verður að taka tillit til stöðunnar og ég reyni að gera það faglega og á faglegan máta með tilliti til stöðunnar eins og hún er og þeirrar þróunar sem virðist blasa við. Þannig að ég reyni að taka mið af því. | Sóttvarnalæknir segir að kórónuveirufaraldurinn sé í veldisvexti. Nýgengi smita hefur aldrei verið hærra. Hann vinnur að nýjum tillögum til heilbrigðisráðherra og leggur hugsanlega til að þær taki gildi áður en núgildandi aðgerðir renna út á miðvikudaginn |
2021 | 33 | David Frost, ráðherra Brexit-mála, hefur sagt skilið við ríkisstjórn Borisar Johnson. Aukinnar óánægju gegnir innan Íhaldsflokksins um embættisfærslur forsætisráðherrans og Verkamannaflokkurinn sækir í sig veðrið í skoðanakönnunum. | David Frost var aðalsamningamaður Breta við Evrópusambandið í aðdraganda útgöngu þeirra úr sambandinu. Hann hefur undanfarið unnið af kappi að áframhaldandi samningagerð og reynt að leysa hnúta í málefnum Norður-Írlands.
Ástæða afsagnarinnar er sögð vera óánægja hans með pólítíska stefnu stjórnarinnar og ekki síst áætlanir um hertar reglur vegna faraldursins, sem þingmenn Íhaldsflokksins hafa gagnrýnt í meira mæli undanfarið.
Hundrað þingmenn flokksins greiddu einmitt í vikunni atkvæði gegn stjórnarfrumvarpi um hertar sóttvarnir. Á sama tíma greinist metfjöldi smita í landinu, tæplega níutíu þúsund í gær, þar af um tíu þúsund af Omíkrón-afbrigðinu. Sajid Javid, heilbrigðisráðherra Breta, ræddi við Sky fréttastöðina í morgun og sagði enga ánægju hafa af því að skerða frelsi fólks en að það ætti að vera öllum ljóst hvers vegna grípa þyrfti til aðgerða.
I didn't come into the government to restrict freedoms of people, but I think people understand why we presented that action to Parliament.
Um fimm þúsund manns komu saman í Lundúnum í gær til að mótmæla sóttvarnaaðgerðum og sló í brýnu milli lögreglu og mótmælenda. Óhætt er að segja að vikan hafi verið Boris Johnson erfið, Íhaldsmenn töpuðu kosningum í Norður Shropskíri í fyrsta sinn í nær tvær aldir og þá hefur Johnson verið harðlega gagnrýndur vegna sóttvarnarbrota í Downingstræti 10 um síðustu jól. Yfirvofandi skattahækkanir og aukin verðbólga hefur einnig haft áhrif á vinsældir forsætisráðherrans og hefur Verkamannaflokkurinn sótt í sig veðrið í nýlegum skoðanakönnunum. Kier Starmer, formaður flokksins, segir blasa við að Boris Johnson geti ekki leitt bresku þjóðina í gegnum faraldurinn.
We can`t go on with a Prime Minister who is too weak to lead. | David Frost, ráðherra Brexit-mála, hefur sagt skilið við ríkisstjórn Borisar Johnson vegna óánægju með hertar sóttvarnareglur í landinu. Verkamannaflokkurinn sækir í sig veðrið í skoðanakönnunum |
2021 | 33 | Mannlaust tveggja hæða íbúðarhús brann í norska bænum Ask í Gjerdrum í nótt. Húsið stendur innan þess svæðis þar sem jarðfall varð 30. desember á síðasta ári og bæjarstjórinn segir brunann ýfa upp óþægilegar minningar. | Enginn hefur búið á svæðinu næst jarðfallinu frá því það hreyf með sér níu hús og varð tíu að bana. Engin hætta var á að eldurinn breiddist yfir í nærliggjandi hús en slökkvilið réði niðurlögum hans klukkan tvö í nótt að staðartíma.
Vegna hættu á jarðfalli var erfitt fyrir slökkvilið að athafna sig og því var notast við vélmenni og vatni sprautað á húsið úr fjarlægð. Finn Håvard Aas talsmaður lögreglunnar segir upptök eldsins ekki liggja fyrir en ekkert rafmagn er á húsinu. Reynt verði að rannsaka það frekar sem þó geti orðið vandasamt vegna staðsetningar hússins. Anders Østensen bæjarstjóri segir í samtali við norska ríkisútvarpið að dyr Menningarhúsins í bænum hafi staðið íbúum opnar því lítið þurfi til að vekja þeim ugg í brjósti.
Hann segir að allmargir hafi þegar leitað þangað og að bæjarstjórnin ætli að mæta frekar þörfum bæjarbúa næstu daga. Þess verður minnst með ýmsum hætti í Gjerdrum þegar ár verður liðið frá jarðfallinu, menningarhúsið verður opið auk viðburða utandyra í samræmi við sóttvarnarreglur. Eins verða haldnir tónleikar sem aðgengilegir verða á netinu. Sömuleiðis eru íbúar hvattir til að kveikja á kertum og hengja upp hjörtu til minningar um atburðinn og hin látnu. | null |
2021 | 33 | Dóttir Tryggva Rúnars Leifssonar segir niðurstöðu Landsréttar í Geirfinnsmáli í máli Tryggva Rúnars áfall. Afkomendur hans íhuga að fara áfram með málið fyrir dómstólum og jafnvel til Mannréttindadómstóls Evrópu. | Afkomendur Tryggva Rúnars Leifssonar telja niðurstöðu Landsréttar hvað þau snertir mikil vonbrigði
Þau skoða leiðir til að halda áfram með málið og jafnvel að fara með það allt til Mannréttindadómstóls Evrópu.
Við erum enn liggjum enn undir feldi að hugsa málið en þetta var töluvert sjokk og högg fyrir okkur að hafa þetta svona sérstaklega í ljósi þess að forsætisráðherra var búinn að tala um að gæta þyrfti hófs og að það yrði að gæta sanngirni á milli fólks og afkomenda.
Segir Kristína Anna Tryggvadóttir dóttir Tryggva Rúnars eins sakborninga í Geirfinnsmálinu. Hún segir málið allt með miklum ólíkindum. Jafnvel þurfi að fara með málið allt til mannréttindadómstólsins til að ríkið viðurkenni sök í Geirfinnsmálinu.
Alveg bara hræðilegt frá a til ö alls staðar þar sem maður stígur niður þá er pottur brotinn og eiginlega verst að þegar við sem samfélag erum komin á þann stað að við ættum að geta lagað til í svona hlutum í ljósi sögunnar en svo virðist það ekki vera. Þetta heldur eiginlega bara áfram að vera vont.
Kristín Anna segir málið ekki snúast fyrst og fremst um bætur heldur
Við höfum verið að sækjast sérstaklega eftir því að íslenska ríkið viðurkenni sök í málinu. Varpi ekki sök á aðra sem tengjast þessu máli. Viðurkenni pyntingar frelsissviptingu og annað og það höfum við ekki fengið. | Dóttir Tryggva Rúnars Leifssonar segir niðurstöðu Landsréttar í Geirfinnsmáli í máli Tryggva Rúnars áfall. Afkomendur hans íhuga að fara áfram með málið fyrir dómstólum og jafnvel til Mannréttindadómstóls Evrópu. |
2021 | 33 | Ólögleg samkvæmi, óstýrilátir tónleikagestir og dansandi fólk var á meðal þess sem lögreglan á höfuðborgarsvæðinu þurfti að hafa afskipti af í nótt. Grunur leikur á um að minnsta kosti þrjú brot á sóttvarnarlögum. | Fólk var að dansa, það þurfti að taka á því. Þetta segir aðstoðaryfirlögregluþjónn á höfuðborgarsvæðinu eftir annasama nótt í borginni, þar sem lögreglumenn áttu fullt í fangi með að framfylgja sóttvarnarreglum.
Skemmtanalífið ber þess keim að jólafrí eru víða hafin í framhaldsskólum og háskólum og að fólk sé orðið langþreytt á samkomutakmörkunum. Þetta segir Jóhann Karl Þórisson aðstoðaryfirlögregluþjónn hjá lögreglunni á höfuðborgarsvæðinu. Samkvæmt dagbók lögreglunnar gistu sex í fangageymslum lögreglunnar. Lögreglan var með eftirlit á öldurhúsum og tónleikastöðum í miðborg Reykjavíkur í gærkvöldi og gerði nokkrar athugasemdir þar.
Þetta var öll flóran, það voru fleiri mál en þetta. En við vorum með t.d. dyraverði sem voru ekki með réttindi. Við vorum með stað þar sem reglurnar segja til um núna að ef þú ferð inn á bar þá áttu að sitja við borð og það á að koma með áfengið til þín. Það er þjónn sem á að sjá um það. Þarna voru allir standandi, menn voru á barnum sjálfir. Fólk var að dansa, það þurfti að taka á því. Svo var staður sem var með útrunnið starfsleyfi. Starfsmaður þar eða einhver sagðist vera með einkasamkvæmi. Sökum ölvunar var truflað okkur við störf, vildi ekki vísa fólki út. Þá þurfti að handtaka hann og fara með hann út á stöð og rýma svo staðinn sjálfir. Svo vorum við með eftirlit með þessum tónleikum, bæði í höllinni og Háskólabíói í gær.
Í Háskólabíó fóru fram tónleikar þar sem gestir áttu erfitt með að fara eftir settum reglum.
Það var orðin tölverð ölvun þarna þegar fólkið var að mæta og einhverjir áttu erfitt með að vera með grímur meðan á tónleikunum stóð. sem er oft þannig að þegar fólk er orðið ölvað þá er erfitt að fara að fyrirmælum. En svo á tónleikum þá eiga menn að vera í sitthvoru hólfinu, menn eiga að sitja, menn eiga að vera með grímur, það á ekki að vera að selja áfengi, ekki vera með hlé. Þessir hlutir sem maður þarf að fylgjast með. Sama með barina, ef þú ferð á barinn þá áttu að sitja við borð og það á að koma þjónn og hann á að taka pöntun og koma svo með áfengið á borðið. ÞAð á ekki að vera að dansa, og ekki vera að fara á barinn sjálft. Sumir eiga bara erfiðara með að hlýða þessu þá þurfum við aðeins að ýta á fólk. | Ólögleg samkvæmi, óstýrilátir tónleikagestir og dansandi fólk var á meðal þess sem lögreglan á höfuðborgarsvæðinu þurfti að hafa afskipti af í nótt. Grunur leikur á um að minnsta kosti þrjú brot á sóttvarnarlögum. |
2021 | 33 | Mikið álag er á rakningarteymi Almannavarna sem hefur þurft að bæta við starfsfólki. Yfirlögregluþjónn segir alvarlega stöðu komna upp. Sýni eru greind á Veirufræðideild Landspítala allan sólarhringinn. | Við erum að sjá það núna þegar tölurnar eru svona háar dag eftir dag eftir dag þá erum við með talsverðan hala á eftir okkur í rakningunni.
Segir Víðir Reynisson, yfirlögregluþjónn hjá Almannavörnum. Hann segir að í gær hafi hátt í 200 manns, sem höfðu greinst með covid, þurft að bíða í meira en sólarhring frá greiningu eftir símtali frá rakningarteyminu, en þar er fólk beðið um að rekja ferðir sínar undanfarna daga.
Við eigum þá eftir að rekja það og finna út hvað margir frá því eiga að fara í sóttkví. Það er auðvitað mjög alvarlegt þegar staðan er orðin svona. En fólk sem hefur fengið tilkynninguna um að það sé greint, það getur alveg haft sjálft samband við þá sem það heldur að eigi að fara í sóttkví og segja fólki að fara varlega á meðan við erum að vinna þetta upp. En við munum síðan hafa samband og gera það með formlegum hætti.
Nú starfa um 30 í rakningateyminu, sem að sögn Víðis dugar engan veginn til:
Við erum að gera okkar besta til að ná okkur niður og fjölga gríðarlega fólki hjá okkur.
Og það er álag á fleiri vígstöðvum:
Veirufræðideildin hjá Landspítalanum er að frá því eldsnemma á morgnana og fram á nótt. Svo setja þau keyrslu í gang þegar þau fara heim sem er tilbúin þegar þau mæta um nóttina þannig að vélarnar eru í gangi nánast allan sólarhringinn núna. | Rakningateymi Almannavarna hefur engan veginn undan því að rekja þann fjölda kórónuveirusmita sem nú greinast. Vélar Veirufræðideildar Landspítala eru í gangi nánast allan sólarhringinn við að greina sýni. |
2021 | 33 | Úrslitin á heimsmeistaramóti kvenna í handbolta ráðast á Spáni í dag. Noregur undir stjórn Þóris Hergeirsson og Frakkland eigast við í úrslitum. | Úrslitaleikurinn hefst klukkan hálffimm og verður sýndur í beinni útsendingu á RÚV 2. Bronsleikur Danmerkur og Spánar verður líka sýndur klukkan hálftvö. En úrslitaleikurinn verður sá tíundi sem Þórir Hergeirsson stýrir Noregi á stórmóti og sá tíundi sem Olivier Krumbholz stýrir Frökkum. Það segir því sitt um kvennalandslið þessara þjóða. Hve hátt þau hafa verið skrifuð síðustu árin og hve góðir þjálfararnir eru. Axel Stefánsson fyrrverandi landsliðsþjálfari Íslands þekkir vel til Þóris og norsks handbolta. Axel þjálfar í dag Storhamar í Noregi og norska B-landsliðið. | null |
2021 | 34 | Vegagerðin á Norðurlandi varar við malbiksblæðingum á Þverárfjalli og Hámundarstaðahálsi. Eftirlit verður haft með vegaköflunum um helgina og er ökumönnum bent á að nota heldur aðrar leiðir ef hægt er. | Heimir Gunnarsson, verkstjóri hjá Vegagerðinni, segir að ökumenn um Þverárfjall og Hámundarstaðaháls þurfi að aka varlega vegna bikblæðinga. Aðallega hefur þetta áhrif á stærri bíla og hefur þeim sem eiga erindi um Þverárfjall verið bent á að aka frekar Vatnsskarðið.
Þetta er kafli sem var tekinn fyrir seint í sumar, um 13. desember í fyrra fengum við miklar blæðingar. En það var þá eftir langan frostkafla og svo asahláka, en núna höfum við ekki verið að fá þesa miklu frostkafla þannig að þetta eru sennilega minni líkur á blæðingum.
Heimir segir skemmdirnar á Þverárfjalli vera staðbundnar við nýuppgerða kaflann sem sé um 3-4 kílómetrar. Hversu stór kaflinn er á Hámundarstaðahálsi er ekki alveg ljóst.
Við erum með eftirlit með öllum vegum í kvöld og um helgina til að fylgjast með þessu. Það er náttúrulega hláka núna. Þetta er erfiðasti tíminn varðandi bikblæðingar. | null |
2021 | 34 | Verð á áburði til bænda hefur hækkað mikið frá því í fyrra. Tonn af áburði sem kostaði í fyrra um 57 þúsund krónur kostar í ár um 120 þúsund krónur, eða rúmlega tvöfalt meira. | Sláturfélag Suðurlands kynnti í gær áburðarverð fyrir næsta ár en á hverju ári gefa fyrirtæki sem flytja inn tilbúinn áburð út verð til bænda. SS er fyrst fyrirtækja til að kynna verðskrá sína.
Hækkanirnar eru mismiklar en sumar tegundir eru rúmlega tvöfalt dýrari en í fyrra á hvert tonn. Í umsögn Bændasamtakanna um fjárlagafrumvarpið er áhyggjum lýst yfir vegna hækkandi áburðarverðs. Ástæðurnar fyrir hækkuninni eru sagðar margar en meðal annars er þaðrakið til hækkandi orkuverðs í Evrópu.Gunnar Þorgeirsson formaður Bændasamtakanna segir hækkanirnar koma til vegna nokkra samverkandi þátta. Til að mynda flytja Rússar og Kínverjar minna út af áburði en áður.
Við höfum svosem verið að undirbúa menn undir þessar hækkanir því við erum búnir að vera að horfa á það á haustdögum stefna í þessa átt þar sem virðist vera gríðarlega hátt orkuverð í hinni stóru Evrópu sem gerir þetta svolítið af verkum að þetta er að raungerast á þessum skala. Við höfum rætt það alveg frá því í haust að menn þurfi svolítið að nýta betur þá resourca sem þeir eiga, húsdýraáburð og annað og fá leiðbeiningar um áburðaráætlanir.
Samtökin hafa fundað með Svandísi Svavarsdóttur landbúnaðarráðherra og lýst yfir áhyggjum af hækkandi verði. Til lengri tíma litið segir Gunnar að menn verði að vera opnir fyrir notkun á ýmsum öðrum næringargjöfum fyrir nytjaplöntur. Það hafi verið gleðilegt að heyra af áformum um að byggja áburðarverksmiðju í tengslum við orkugarð Austurlands á Reyðarfirði í vikunni.
Ég er nú svo bjartsýnn að ég vona að þetta sé tímabundið covid/orkuverð til lengri framtíðar en auðvitað þurfum við að leita fleiri lausna í áburðargjöf á Íslandi. Ég hef haft þá skoðun að íslendingar eiga að frameiða sinn áburð sjálfir. Auðvitað þurfum við að horfa til þess í loftslagstilliti hvernig við drögum úr áburðarnotkun. Þetta hvetur okkur enn og meira til dáða í því að leita annara lausna en að gera þetta með þessum hætti. | null |
2021 | 34 | Gosstöðvarnar við Geldingadali eru mest vöktuðu gosstöðvar landsins að sögn hópstjóra Náttúruvárvöktunar Veðurstofu Íslands. Lokum á goshrinunni er lýst yfir en ekkert fullyrt um goslok. kvika er enn undir yfirborðinu. | Hraun hefur ekki runnið frá eldstöðinni við Fagradalsfjall í þrjá mánuði, svo vitað sé. Þensla er þó enn á svæðinu og þótt goshrinunni sé formlega lokið veigra sérfræðingar sér við því að lýsa alveg yfir goslokum. Náttúran sé óútreiknanleg.
Goshrinan sem hófst nítjánda mars stóð í hálft ár. Allt virðist nú með kyrrum kjörum á Reykjanesi en það er þó einungis á yfirborðinu.
Það er svona spurning hvort að maður á að segja að það séu tímamót í dag. Það eru þrír mánuðir núna liðnir frá því að síðast sást til hrauns koma upp úr gígnum í Geldingadölum. Þetta er svona svolítið öðruvísi endir en td á Holuhraunsgosinu þar sem að við fylgdumst með því hvernig smám saman dró úr styrknum í gosinu og það var svona auðveldara að leggja mat á það hvenær gosinu væri lokið. Gosið sem hófst 19. mars það stóð yfir í 6 mánuði og síðast sást til hrauns 18. sept fyrir þremur mánuðum síðan . Því lauk mjög skyndilega. Við bjuggumst alveg eins við því að það kæmi eitthvað meira sem það gerði ekki en það sem við erum að sjá er að það er kvikuinnstreymi inn í jarðskorpuna á stóru svæði undir Fagradalsfjalli. Svo það er ekki alveg hægt að lýsa því yfir að það sé allt búið þarna. Vissulega má segja að þessum spretti sem hófst 19. mars er lokið en svo er bara spurning hvað gerist næst.
En þetta er best vaktaða svæðið á Íslandi í dag
Varhugavert getur verið að fara inn á hraunbreiðuna við Geldingadali og að gígum. Hraun kólnar hægt. Yfirborð og gígar eru óstöðugir, hrun getur orðið eða sprungur myndast. Gasmengun getur einnig orðið á svæðinu. | Gosstöðvarnar við Geldingadali eru mest vöktuðu gosstöðvar landsins að sögn hópstjóra Náttúruvárvöktunar Veðurstofu Íslands. Goshrinunni er formlega lokið, en ekkert fullyrt um goslok. Kvika leynist enn undir yfirborðinu. |
2021 | 34 | Bæjarstjórn Akureyrarbæjar hefur ákveðið að falla frá breytingum á aðalskipulagi Oddeyrar sem heimilar háhýsi á svæðinu. Formaður skipulagsráðs segir niðurstöðuna vonbrigði. | Verktakinn SS byggir kynnti hugmyndir haustið 2019 um að reist yrðu allt að ellefu hæða fjölbýlishús á Gránufélagsreit á Oddeyri. Í aðalskipulagi svæðisins var gert ráð fyrir allt að fjögurra hæða húsum. Vinna við að breyta aðalskipulagi, svo heimilt yrði að byggja allt að ellefu hæða fjölbýlishús á svæðinu fór af stað en málið varð strax mjög umdeilt. Eftir langa meðferð í kerfinu var ákveðið að fara í íbúakosningu þar kom fram að mikill meirihluti vildi lágreista byggð. Bæjarstjórn Akureyrarbæjar samþykkti svo á fundi sínum í vikunni að fara eftir íbúakosningu og falla frá breytingunni. Þórhallur Jónsson er formaður skipulagsráðs Akureyrarbæjar.
Fyrir mér eru þetta náttúrlega ákveðin vonbrigði, það verður bara að segjast eins og er því Oddeyrin er það svæði sem við höfum hvað mest tækifæri til að þétta byggð og nýta til uppbyggingar. Þarna áttum við tækifæri til að byggja svolítið hærra og búa til svolítið svona borgarbyggð á þetta, þó það séu ekkert allir sammála um að það eigi heima á Oddeyrinni.
- En þetta mál endaði í íbúakosningu og þar virtist nokkuð skýr vilji fólks til þess að fara ekki svona hátt.
Algjörlega, hjá þeim sem að tóku þátt að þá voru bara 67% sem vildu ekki fara svona hátt en ég vill benda á það að þátttakan var heldur ekkert sérstök fyrir mína parta og ég get túlkað út úr þessu að 14% bæjarbúa voru á móti.
-Nú er kosningar í vor, heldur þú að þetta verði áfram hitamál?-
Nei ég held sko að það sjái það fæstir að tækifærin liggja í að byggja upp Oddeyri, þetta er okkar 101. | Formaður skipulagsráðs Akureyrar segir það vonbrigði að bæjarstjórn hafi fylgt niðurstöðu íbúakosningar og ákveðið að falla frá tillögum um háhýsi á Oddeyri. Hann segir mikil tækifæri liggja í svæðinu. |
2021 | 34 | Þórir Hergeirsson er kominn með norska kvennalandsliðið í handbolta í tíunda sinn í úrslit á stórmóti. Þórir stýrði Noregi til sigurs í undanúrslitum heimsmeistaramótsins á Spáni í gærkvöld. | Noregur mætti heimakonum í liði Spánar í undanúrslitum og eftir jafnan fyrri hálfleik, þar sem staðan var 11-11 sýndi norska liðið styrk sinn í seinni hálfleik. Frábær vörn og markvarsla lagði grunninn að sex marka sigri, 27-21. Þórir Hergeirsson, sem jafnan er kenndur við heimabæ sinn á Selfossi, hefur verið aðalþjálfari norska liðsins frá 2009. Hann hefur verið búsettur í Noregi frá 1986, en er með sterkar rætur til Íslands og kemur oft heim. Frá því Þórir tók við sem aðalþjálfari 2009 hefur hann nú tíu sinnum komið Noregi í úrslitaleik stórmóts. Hann gerði Noreg að heimsmeistara 2011 og 2015 en á svo silfur frá HM 2017. Þá hefur hann gert Noreg fjórum sinnum að Evrópumeistara, 2010, 2014, 2016 og 2020 en tapaði í úrslitum EM 2012 fyrir Svartfjallalandi eftir tvíframlengdan leik. Þá varð Noregur Ólympíumeistari undir stjórn Þóris í London 2012. Í úrslitum mætir Noregur liði Ólympíumeistara Frakklands. Úrslitaleikurinn er á morgun, sunnudag og hefst klukkan hálffimm. Hann verður sýndur í beinni útsendingu á RÚV 2.
FH verður á toppi úrvalsdeildar karla í handbolta yfir jólin, og raunar alveg fram í febrúar eftir úrslit gærkvöldsins í deildinni. Keflavík situr á toppi úrvalsdeildar karla í körfubolta. Nánar má lesa um úrslit leikja gærkvöldsins á ruv.is.
En svo er það enska úrvalsdeildin í fótbolta. Fimm af tíu leikjum helgarinnar hefur verið frestað vegna kórónuveirusmita í herbúðum liðanna. Aðeins tveir leikir af sex sem átti að spila í dag fara fram. Aston Villa tekur á móti Burnley klukkan þrjú og Leeds mætir Arsenal klukkan hálfsex. Það verða svo þrír leikir á dagskrá á morgun. Þrjú efstu lið deildarinnar verða þá öll í eldlínunni. Newcastle fær Manchester City í heimsókn. Úlfarnir taka á móti Chelsea og Tottenham fær Liverpool til sín. Tottenham hefur þó ekkert spilað að undanförnu þar sem síðustu leikjum var frestað vegna Covid. Þá eru minnst þrír leikmenn Liverpool með kórónuveiruna, en leikurinn á morgun er í það minnsta enn á dagskrá. | null |
2021 | 35 | Búist er við að Mette Frederiksen, forsætisráðherra Danmerkur, tilkynni um hertar sóttvarnarráðstafanir á fundi með fréttamönnum sem hefst klukkan eitt að íslenskum tíma. Metfjöldi kórónuveirusmita hefur greinst í Danmörku fjóra daga í röð. | 9999 greindust með kórónuveiruna í Danmörku í gær, fleiri en nokkru sinni fyrr. Danir hafa áhyggjur af því að sjúkrahús og heilbrigðiskerfi ráði ekki við holskeflu nýrra sjúklinga.
Þetta var Camilla Ratchke, formaður danska læknafélagsins, sem sagði lækna hafa áhyggjur af því að geta ekki sinnt öllum sjúklingum sem þurfi á bráðameðferð að halda.
Sóttvarnarnefnd Danmerkur hefur lagt til víðtækar strangari sóttvarnaraðgerðir, þar á meðal að leikhúsum, kvikmyndahúsum, söfnum og samkomustöðum verði lokað. Veitingastaðir og krár megi ekki hafa opið lengur en til klukkan ellefu á kvöldin og hætta verði að veita vín klukkan tíu. Þá leggur sóttvarnarnefndin til að grímuskylda verði almenn alls staðar þar sem fólk kemur saman, svæðaskipting verði tekin upp í verslunum og við guðsþjónustur, farþegar verði að sýna kórónuveirupassa í langferðabílum og járnbrautarlestum. Enn fremur er lagt til að allir sem geti vinni heima. | Metfjöldi kórónuveirusmita hefur greinst í Danmörku fjóra daga í röð. Búist er við að Mette Frederiksen, forsætisráðherra Danmerkur, tilkynni um hertar sóttvarnarráðstafanir í dag. |
2021 | 35 | Bólusetningaröfund, óróapúls, blóðmeri og örvunarskammtur. Þetta eru nokkur orð sem koma til greina í vali sem RÚV stendur fyrir á orði ársins. | Landsmönnum býðst að velja orð ársins 2021 úr fimmtán orða lista. Orðin sem komast á lista hafa einkennt þjóðfélagsumræðuna á árinu sem er að líða. Byrlun, gerendameðvirkni, hraðpróf og hitamet, sviðsmynd og undirbúningskjörbréfanefnd eru á meðal orða sem hægt er að velja um fram til þriðja janúar. Anna Sigríður Þráinsdóttir er málfarsráðunautur RÚV.
Þetta er ekki leitin að fegursta orðinu. Hún hefur reyndar farið fram. Við erum fyrst og fremst að velja orð sem hafa verið áberandi í umræðunni. Og á þessum lista eru sannarlega orð sem að hafa ekki tengingu í neitt fallegt. Svo þetta eru alls konar orð. Hefur fólk áhuga á að taka þátt í þessu að velja orð? Já fólk hefur mjög mikinn áhuga á þessu þetta er mjög vinsælt og við fáum mörg þúsund atkvæði inn.
Hægt er að kjósa inni á RÚV.IS eða að finna orð ársins í gegnum leitarvélar. Orð ársins hefur verið valið frá árinu 2015. Þá varð slanguryrðið fössari hlutskarpast. Tilkynnt verður um orð ársins snemma í janúar 2022 sem er rétt handan við hornið. | Óróapúls, kvár, útilokunarmenning og blóðmeri eru á meðal orða sem kosið er um í kosningu RÚV um orð ársins. Allir geta verið með. |
2021 | 35 | Ósigur Íhaldsflokksins í aukakosningum í Bretlandi eykur enn á vanda formannsins og forsætisráðherrans Boris Johnson. Frjálslyndir demókratar unnu þingsætið og formaður flokksins segir að Bretar séu orðnir þreyttir á því hvernig Johnson hefur haldið á málum í kórónuveirufaraldrinum. | North Shropshire kjördæmið hefur lengi verið traust vígi Íhaldsflokksins, þar hefur flokkurinn ráðið ríkjum í 189 ár. Fyrrverandi þingmaður þess, Owen Patterson, fékk tuttugu og þrjú þúsund fleiri atkvæði en sá sem næstur kom í kosningunum fyrir tveimur árum. Í haust varð hann að segja af sér eftir að hafa verið þingmaður kjördæmisins í 24 ár. Patterson greiddi götur tveggja fyrirtækja sem voru með hann á launaskrá. Sem ráðgjafi þeirra fékk hann rúmlega hundrað þúsund pund á ári. Annað fyrirtækjanna gerði 133ja milljóna punda samning við bresk stjórnvöld um framleiðslu á covid-prófum. Öll spjót hafa staðið á forsætisráðherranum og í vikunni greiddu 99 þingmenn atkvæði gegn hertum sóttvarnaraðgerðum. Í kosningunum í gær vann frambjóðandi frjálsra demókrata, Helen Morgan, öruggan sigur og fékk tæplega 18 þúsund atkvæði, um sex þúsund fleiri en frambjóðandi Íhaldsflokksins.
Fólkið í norður Shropshire hefur talað fyrir hönd bresku þjóðarinnar, það segir hátt og skýrt; Boris Johnson, partíið er búið.
Partíð er búið, sagði Helen Morgan og vísaði þar til veisluhalda sem forsætisráðherra hefur þurft að svara fyrir undanfarnar vikur.
Sir Ed Davey leiðtogi frjálslyndra demókrata segir úrslitin vatnaskil í breskum stjórnmálum og gagnrýnir leiðtogahæfileika forsætisráðherrans í heimsfaraldrinum. Áhrifamenn í Íhaldsflokknum hafa áhyggjur af atburðarás undanfarinna daga og nú efast margir um að Johnson sé rétti maðurinn til að leiða flokkinn í næstu þingkosningum. | null |
2021 | 35 | null | Heilbrigðisráðuneytið hefur komist að þeirri niðurstöðu að Landlæknisembættið hafi brotið gegn stjórnsýslulögum vegna tafa á máli heilbrigðisstarfsmanns og hefur gert embættinu að ljúka máli hans eins fljótt og auðið er.
Landlæknisembættið hefur í nærri þrjú ár haft til meðferðar kvörtun aðstandenda sjúklings sem telja hann hafa látist vegna meintrar vanrækslu heilbrigðisstarfsmannsins. Hvorki kemur fram í úrskurði heilbrigðisráðuneytisins á hvaða sjúkrahúsi sjúklingurinn lést, né hvort umræddur heilbrigðisstarfsmaður sé læknir eða hjúkrunarfræðingur.
Þá kemur ekki fram í úrskurðinum í hverju meint vanræksla heilbrigðisstarfsmannsins á að vera fólgin.
Ráðuneytið bendir á að álit landlæknis hafi að geyma niðurstöðu um hvort heilbrigðisstarfsmaður hafi gert mistök eða sýnt af sér vanrækslu við veitingu heilbrigðisþjónustu þar sem sjúklingur lét lífið. Óréttmætar tafir hafi í för með sér aukna bið sem geti verið íþyngjandi fyrir alla. Nánar er fjallað um málið á ruv.is | Heilbrigðisráðuneytið hefur komist að þeirri niðurstöðu að Landlæknisembættið hafi brotið gegn stjórnsýslulögum vegna tafa á máli heilbrigðisstarfsmanns og hefur gert embættinu að ljúka máli hans eins fljótt og auðið er. |
2021 | 35 | Stefnt var að opnun skíðasvæðisins í Hlíðarfjalli í dag. Vegna hlýinda og sterkra vinda verður ekki af opnuninni en forstöðumaður skíðasvæðisins fullyrðir að hægt verði að opna á morgun. | Skíðafólk á Akureyri var farið að hlakka til að spenna á sig skíðin og skunda upp í Hlíðarfjall í dag. Í gærkvöldi var gefið út að það yrði ekki mögulegt.
Brynjar Helgi Ásgeirsson er forstöðumaður Hlíðarfjalls.
Núna eru 22 metrar og 33 metrar með hviðum á svæðinu. Í gær var aðeins mildari vindur en hitastigið er 8 stig og er svipað núna.
Þannig að þetta eru ekki ákjósanlegustu aðstæður.
Starfsmenn Hlíðarfjalls hafa unnið hörðum höndum að því að gera brekkurnar tilbúnar með talsverðum tilkostnaði.
En er þetta ekki alveg ótrúlega svekkjandi? Jú þetta er bara partur af því að vinna á skíðasvæði, það er að eiga við náttúruöflin.
Desember og janúar eru bara svolítið vindasamir og þetta eru bara aðstæður sem við þekkjum og við þurfum að vinna eftir þeim.
Brynjar segir snjóalög vera ágæt þrátt fyrir aðstæður og verður unnið í brekkunum í nótt.
En það gæti verið að það verði opnað á morgun? Við munum opna á morgun, ég get alveg garanterað það.
Og hvenær opnið þið á morgun? Það er 10, 10-16. | Skíðasvæðið í Hlíðarfjalli verður ekki opnað í dag eins og áætlað var. |
2021 | 35 | Allt bendir til að mannleg mistök hafi valdið því að grænlenska fiskiskipið Masilik strandaði undan Vatnsleysuströnd í gærkvöldi með nítján manna áhöfn. Skipherra varðskipsins Freyju segir skipið hafa reynst frábærlega í þessari fyrstu björgun sinni. | Masilik strandaði um kvöldmatarleytið í gær, en nítján manna áhöfn var um borð, undirmenn grænlenskir en yfirmenn færeyskir. Áhöfnina sakaði ekki og voru fjórtán skipverjar fluttir strax í land. Freyja var í Hafnarfjarðarjöfn þegar strandið varð og því stutt á strandstað. Jafnframt voru þyrla, dráttarbátur og björgunarsveit send á staðinn. Friðrik Höskuldsson er skipherra á Freyju.
Freyju tókst að ná Masilik af strandstað þegar byrjað var að flæða að. Þetta er fyrsta björgun þessa nýjasta varðskips Landhelgisgæslunnar.
Masilik er nú við bryggju í Hafnarfjarðarhöfn, mengunarvarnargirðing var strax sett upp við skipið til að koma í veg fyrir olíumengun.
Segir Elías Kristjánsson hjá Sjótaki, en hann er umboðsmaður skipsins. Hann segir næsta skref að landa aflanum úr lestum skipsins.
Elías segir líklega taka einn til tvo mánuði að gera við skipið og tjónið á því og aflanum skipti tugum milljóna. Skýrslutaka vegna strandsins stendur yfir og sjópróf eiga eftir að fara fram. | Mannleg mistök ollu því að grænlenska fiskiskipið Masilik strandaði undan Vatnsleysuströnd í gær, segir umboðsmaður skipsins. Áhöfn varðskipsins Freyju bjargaði skipinu af strandstað, þetta var fyrsta björgun Freyju og segir skipherrann það hafa reynst frábærlega. |
2021 | 35 | Það stefnir í metdag í hraðprófun á Heilsugæslu höfuðborgarsvæðisins við Suðurlandsbraut en áætlað er að um sjö þúsund manns verði hraðprófaðir í dag. | Búist er við um sjö þúsund manns í hraðpróf á Heilsugæslu höfuðborgarsvæðisins í dag en um tvö hundruð og tuttugu manns eru hraðprófaðir á hverju korteri. Marta María Arnarsdóttir, verkefnastjóri hjá Heilsugæslunni segir að greiðlega gangi að ráða við álagið þrátt fyrir ógnvænlega röð.
Frá því að það kemur hérna í röðina utandyra og er búið í sýnatöku, þetta eru svona tuttugu mínútur, þrjátíu mínútur, eins og staðan er núna.
Föstudagar hafi verið annasamir hingað til og því hafi verið gætt að góðri mönnun í dag. Aðsóknina megi skýra með jólatónleikum helgarinnar annars vegar og einkasamkvæmum hins vegar.
Þetta eru jólatónleikarnir og svo eru þetta einkasamkvæmin. Þetta eru líka útskriftarefni og aðstandendur þeirra sem eru að koma hérna til okkar fyrir helgina. Þetta er svona helst blanda af þessu svona helst. | Það stefnir í metdag í hraðprófun á Heilsugæslu höfuðborgarsvæðisins við Suðurlandsbraut en búist er við um sjö þúsund manns í hraðpróf í dag. |
2021 | 35 | Jóhanna Elín Guðmundsdóttir varð í 34. sæti í undanrásum í 100 metra skriðsundi kvenna á heimsmeistaramótinu í sundi í 25 metra laug í morgun. Hún er eini keppandi Íslands á mótinu. | Jóhanna Elín keppir í tveimur greinum á mótinu og var 100 metra skriðsundið fyrri greinin, en mótið er haldið í Abu Dhabi. Jóhanna Elín synti á 55,27 sekúndum í morgun og varð 34. og komst ekki áfram í undanúrslit. Hennar besti tími eru 54,74 sekúndur. 16 efstu keppendurnir komust áfram og hefði Jóhanna Elín þurft að synda á 53,70 til að komast áfram. Næsta grein hennar er 50 metra skriðsund sem fer fram á mánudag.
Tíunda umferð úrvalsdeildar karla í körfubolta hófst í gærkvöldi með fjórum leikjum. Íslandsmeistarar Þórs frá Þorlákshöfn gerðu heldur betur góða ferð á Sauðárkrók því þeir rúlluðu yfir Tindastól með 43 stiga mun, 109-66. Njarðvík vann ÍR með 27 stiga mun, 109-81, Breiðablik vann sinn þriðja leik í röð með 89-87 sigri á Val og KR vann Þór frá Akureyri, 83-74. Þór Þorlákshöfn og Keflavík eru jöfn með 16 stig á toppi deildarinnar en þar á eftir koma Grindavík, Tindastóll, Njarðvík og Valur með 12 stig. Keflavík og Grindavík eiga leik til góða á hin liðin en þau mætast í kvöld í Grindavík.
Einn leikur var í úrvalsdeild karla í handbolta í gærkvöldi. Selfoss og Fram mættust á Selfossi og úr varð spennuþrunginn leikur. Selfyssingar voru 15-11 yfir í leikhléi en Fram náði vopnum sínum í seinni hálfleik og var hann hnífjafn. Selfoss vann að lokum eins marks sigur, 28-27, eftir að lokasókn Fram rann út í sandinn. Selfoss er í sjötta sæti deildarinnar en Fram því níunda.
Chelsea varð af dýrmætum stigum í toppbaráttu ensku úrvalsdeildarinnar í fótbolta í gærkvöldi. Chelsea gerði 1-1 jafntefli við Everton á heimavelli sínum. Liverpool nældi sér á sama tíma í þrjú stig þegar liðið lagði Newcastle með þremur mörkum gegn einu. Liverpool er stigi á eftir Manchester City á toppi deildarinnar en Chelsea er núna þremur stigum á eftir Liverpool í þriðja sætinu. | null |
2021 | 35 | Sérfræðinganefnd á vegum Sóttvarnarstofnunar Bandaríkjanna hefur komist að þeirri einróma niðurstöðu að mæla fremur með notkun mRNA bóluefna frá Pifzer og Moderna en þess bóluefnis sem Johnson & Johnson framleiðir. | Mat sérfræðihópsins er að bóluefnið veiti síðri vörn og því fylgi meiri og hættulegri aukaverkanir en þegar það kom fram var því hampað vegna þess hve einfalt var að geyma það. Auk þess veitti það betri vörn gegn fyrri afbrigðum veirunnar en þeim sem nú ráða ríkjum. Rannsóknir benda til að bóluefnið veiti litla vörn gegn smitum af völdum Omíkron-afbrigðisins.
Fyrr á árinu leiddu rannsóknir í ljós tengsl efnisins við blóðkekkjun sérstaklega hjá konum á barneignaraldri en síðari rannsóknir á vegum matvæla- og lyfjaeftirlits Bandaríkjanna benda til að sú aukaverkun sé algengari en talið var og ekki bundin við konur. Níu hafa látist af þeim sökum vestra auk þess sem nokkur fjöldi þurfti á gjörgæsluinnlögn að halda. Nokkrir glímdu við tímabundna lömun eftir að hafa fengið bóluefnið. Það hefur verið lítið notað eftir að notkun þess var leyfð að nýju í apríl.
Bent er á að aukaverkanir fylgi einnig efnum Moderna og Pfizer á borð við hjartavöðvabólgu meðal ungra karlmanna en enginn dauðsföll séu þó skráð vegna þess.
Ákvörðun sérfræðingahópsins leiðir ekki af sér bann á notkun bóluefnisins en hann álítur að bann sendi neikvæð skilaboð til þeirra ríkja heims þar sem það mögulega er eina bóluefnið sem í boði er. | null |
2021 | 35 | null | Jón Gunnarsson innanríkisráðherra segir ekki hægt að fullyrða að innviðir ríkisins séu öruggir. Þeim standi ógn af nýjum öryggisgalla, Log4j en óvissustigi var lýst yfir vegna hans á mánudaginn. Það er í fyrsta sinn sem skilgreint almannavarnarstig er sett vegna netöryggismála.
Út: Eins og þessu hefur verið lýst getur þetta verið mjög alvarlegt ... þannig að hér verði ekki tjón.
Segir Jón Gunnarsson. Hólmfríður Dagný Friðjónsdóttir talaði við hann. | Jón Gunnarsson innanríkisráðherra segir ekki hægt að fullyrða að innviðir ríkisins séu öruggir. Þeim standi ógn af nýjum öryggisgalla, Log 4 j. |
2021 | 36 | Þar sem að Blönduósflugvöllur er ekki lagður bundnu slitlagi þjónar hann illa hlutverki sínu. Erfitt er fyrir sjúkraflugvélar að lenda á vellinum. vegna slæmra aðstæðna. | Bjarni Jónsson, þingmaður vinstri grænna í Norðvesturkjördæmi, benti á í ræðustól á Alþingi að tryggt aðgengi að góðri heilbrigðisþjónustu skipti miklu máli fyrir búsetuöryggi. Því væri það ótækt að flugvöllurinn á Blönduósi væri ekki lagður bundnu slitlagi.
Guðmundur Haukur Jakobsson, formaður byggðarráðs Blönduósbæjar, segir að eftir að alvarlegt rútuslys varð á Blönduósi fyrir tæpum tveimur árum hafi verið sterk krafa í samfélaginu að hafa þar flugvöll sem hægt væri að treysta á.
Það er búið að laga svolítið til á flugvellinum en grunnurinn, hann þarf að fá betri aðhlynningu. Þetta er sennilega eini sjúkraflugvöllurinn á landinu sem er ekki með bundið slitlag á yfirborðinu.
Það gerðist bara núna á þessu ári í sjúkraflugi að völlurinn var bara það mjúkur að lá við að sjúkraflugvélin stæði föst þegar hún var að snúna við á endanum á brautinni.
Guðmundur segir að einnig sé grjótkast á vellinum sem geti skemmt vélarnar. Það kemur einnig fyrir að flugmenn eru ekki alltaf tilbúnir til að lenda á vellinum. Þegar ekki er hægt að lenda flugvélum þarf að senda sjúklinga með sjúkrabíl sem getur undir vissum kringumstæðum tekið of langan tíma eða jafnvel að vegir séu ófærir.
Kemur það oft til að það þurfi að nota flugvöllinn fyrir sjúkraflug? Já, það er búið að vera ótrúlega mikið og eins og við vitum þá eru sum áföll sem gera það verkum að það þarf að komast beint suður. Við vitum það líka öll að hver mínúta skiptir máli. | null |
2021 | 36 | Formaður Öryrkjabandalags Íslands segir að forsendur fyrir viðbótargreiðslum sem öryrkjar fengu í fyrra, vegna Covid ástandsins, eigi ennþá við og reyndar enn frekar núna vegna hærra verðlags og verðbólgu. | Bjarni Benediktsson fjármálaráðherra efur sagt að örorkulífeyriskerfið ekki eiga að byggja á viðbótargreiðslum og óvæntum glaðningum. Örorku- og endurhæfingarlífeyrisþegar fengu 50 þúsund króna skattfjálsa eingreiðslu í desember í fyrra til viðbótar við desemberuppbót. Þetta var liður í Covid aðgerðum stjórnvalda. Ekki stendur til að endurtaka það núna.
Segir Þuríður Harpa Sigurðardóttir formaður Öryrkjabandalags Íslands. Hún segir það sýna í hvaða óefni almannatryggingakerfið sé komið þegar skattlaus eingreiðsla sé það eina sem hægt sé að bjarga fólki um svo að ruðningsáhrifin komi ekki niður á því, til dæmis í húsnæðisbótakerfi sveitarfélaganna. Fjármálaráðherra sagði einnig að bótakerfi ættu að vera föstum skorðum og ekki ættu að koma óvæntir glaðningar af og til, það sé að sínu mati óeðlilegt kerfi sem sé með margar viðbótargreiðslur fyrir utan þær lögbundnu. Frekar eigi að horfa til þess að kerfið standi undir sínu hlutverki, ef það er götótt og geri það ekki sé eðlilegt að menn kalli eftir einhverjum viðbótum, en þá eigi að laga grunnkerfið. Þuríður segir það einmitt vera málið. | null |
2021 | 36 | Kvennalið Breiðabliks spilar lokaleik sinn í Meistaradeildinni í fótbolta í kvöld. Blikar mæta PSG í París. | Blikar hófu leik í riðlakeppni Meistaradeildarinnar, fyrst íslenskra liða, í október. Í kvöld er komið að lokaleik Blika í riðlinum en eftir fimm leiki verma Kópavogskonur botnsæti riðilsins með eitt stig. PSG og Real Madrid eru þegar komin í 8-liða úrslit en PSG er á toppnum með fimm sigra af fimm mögulegum og því ljóst að leikurinn í kvöld verður strembinn. Ásmundur Arnarsson, þjálfari Breiðabliks, segir liðið þó stefna á að skora mark í riðlakeppninni áður en henni lýkur.
sagði Ásmundur Arnarsson á fjölmiðlafundi í gærkvöld. Leikur PSG og Breiðabliks hefst klukkan korter fyrir sex og verður í beinni útsendingu á YouTube.
Frakkland og Noregur komust í gær í undanúrslit HM kvenna í handbolta. Frakkar unnu Svíþjóð 31-26 á meðan Noregur vann Rússland 34-28. Frakkland mætir Danmörku í undanúrslitum og Noregur mætir Spánverjum. Undanúrslitaleikirnir verða spilaðir á morgun, sá fyrri klukkan hálf fimm á RÚV og sá síðari klukkan hálf átta á RÚV 2.
Dregið verður í riðla í Þjóðadeildinni í fótbolta í dag en Ísland mun spila sex leiki í deildinni á næsta ári, fjóra í júní og tvo í september. Ísland féll úr A-deild Þjóðadeildarinnar í fyrra eftir slakt gengi og leikur því í B-deildinni á næsta ári. Ísland verður í efsta styrkleikaflokki þegar dregið verður í dag klukkan fimm að íslenskum tíma. | Breiðablik og PSG eigast við í riðlakeppni Meistaradeildar kvenna í fótbolta í kvöld. Þetta verður lokaleikur Blika í Meistaradeildinni í vetur. |
2021 | 36 | Skortur er á þriflegum, hvítskeggjuðum og rauðklæddum karlmönnum í Bandaríkjunum. Kórónuveirufaraldurinn hefur orðið til þess að mun færri jólasveinar fást til starfa fyrir þessi jól en oft áður. Þeim sem nema jólasveinafræðin hefur einnig fækkað. | Mitch Allen sem rekur fyrirtæki í Texas-ríki sem útvegar jólasveina til margvíslegra skemmtana segir að eftirspurn eftir sveinum hafi aukist um 120 prósent frá síðasta ári enda sé mun algengara nú en þá að skólar, fyrirtæki og verslanamiðstöðvar efni til jólaskemmtana. Þó hefur verið nokkuð um afbókanir vegna tilkomu Omíkron-afbrigðis veirunnar.
Rauðklæddu gleðigjöfunum hjá jólasveinafyrirtækinu hefur fækkað um 10% frá árinu 2019 eða um eittþúsund sveina. Allen segir dapur í bragði að 335 þeirra hafi látist af völdum COVID-19 á árinu og því hafi margir aðrir ákveðið að hengja upp rauða búninginn og láta tímabundið af störfum af ótta við að smitast. Nokkrir hafi jafnframt ákveðið að kveðja starfið endanlega en Allen segir jólasveina geta þénað sex til tíu þúsund Bandaríkjadali á góðri jólavertíð.
Umsóknum hefur einnig fækkað að jólasveinaskólanum í Denver og útskrifuðum sveinum sömuleiðis. Susen Mesco stofnandi skólans kveðst óttast að skorturinn verði viðvarandi næstu ár en hún ætli ekki að lækka kröfurnar. Það geta ekki allir verið Sveinki, segir hún. Það þarf að hafa þetta sérstaka útlit, blik í auga og að elska jólin. | null |
2021 | 36 | null | Guðmundur Freyr Magnússon hefur verið dæmdur í 17 ára fangelsi á Spáni fyrir að verða unnusta móður sinnar að bana í Torrevieja í janúar í fyrra, samkvæmt spænska miðlinum Informacion, DV greindi fyrst frá. Guðmundur var einnig dæmdur til að greiða aðstandendum mannsins 100 þúsund evrur í bætur, eða tæpar 15 milljónir króna. Guðmundur Freyr, sem er 41 árs, játaði á sig morðið í síðasta mánuði. Hinn látni var 65 ára. | Íslenskur karlmaður hefur verið dæmdur í 17 ára fangelsi á Spáni fyrir að verða unnusta móður sinnar að bana í Torrevieja í janúar í fyrra, |
2021 | 36 | Miklir erfiðleikar eru í stjórnarsamstarfinu í Færeyjum eftir að tveir þingmenn stjórnarflokka hafa lýst stuðningi við tillögu stjórnarandstöðunnar um réttindabætur fyrir samkynhneigðar mæður. Jenis af Rana og Miðflokkur hans ætla að slíta stjórnarsamstarfinu ef tillagan verður samþykkt. Bárður á Steig Nielsen lögmaður reynir nú að finna málamiðlun áður en frumvarpið kemur til þriðju umræðu. | Núverandi þriggja flokka mið-hægristjórn tók við völdum eftir kosningar í september 2019. Þá komust leiðtogar Sambandsflokksins, Miðflokksins og Fólkaflokksins að samkomulagi stjórnarmyndun og Jenis av Rana úr Miðflokknum varð menntamála- og utanríkisráðherra. Miðflokkurinn í Færeyjum er nokkuð bókstafstrúaður kristinn flokkur.
Jenis av Rana varð þekktur eða kannski alræmdur á Íslandi þegar hann neitaði að sitja kvöldverðarboð með Jóhönnu Sigurðardóttur, þáverandi forsætisráðherra, og Jónínu Leósdóttur eiginkonu hennar, þegar þær voru í opinberri heimsókn í Færeyjum fyrir rúmum áratug.
Jenis av Rana setti það skilyrði í upphafi stjórnarsamstarfsins að stjórnarþingmenn mættu ekki greiða atkvæði með neinni tillögu frá stjórnarandstöðu. Miðflokkurinn myndi slíta samstarfinu ef það gerðist.En það gerðist einmitt fyrr í vikunni þegar Annika Olsen, þingmaður Fólkaflokksins og fyrrverandi borgarstjóri í Þórshöfn, lýsti yfir stuðningi við tillögu sem gerir ráð fyrir að samkynhneigðarkonur í föstu sambandi geti báðar talist móðir barns.
Tillaga stjórnarandstöðunnar er ekki á dagskrá Lögþingsins í dag en leiðtogar stjórnarflokkanna hafa setið á fundum undanfarna daga til að reyna að finna lausn á deilunni svo stjórnin geti setið áfram. Bárður á Steig Nielsen lögmaður er bjartsýnn á að lausn finnist.
Fréttaskýrendur er margir ekki jafn bjartsýnir og segja að lausn sé vandfundin. Komi til stjórnarslita reyni lögmaður líklega að mynda nýja stjórn. Óvíst sé hvort nokkur stjórnarandstöðuflokkur verði tilbúinn að ganga til liðs við Sambandsflokkinn og Fólkaflokkinn. Ef lögmanni tekst ekki að mynda nýja stjórn verður að öllum líkindum boðað til nýrra kosninga. | null |
2021 | 36 | Flugfélagið Play hefur flugferðir til Boston og Washington í vor, en það eru fyrstu áfangastaðir félagsins vestanhafs og verða þeir þá orðnir tuttugu og fjórir. | Miðasala fyrir Bandaríkjaflugið hefst í dag. Byrjað verður að fljúga til Washington/Baltimore 20. apríl og til Boston 11. maí. Fyrir á markaðnum með flug milli Íslands og Bandaríkjanna er Icelandair, en bandarísku flugfélögin Delta og United fljúga einnig yfir sumartímann eins og staðan er núna. Birgir Jónsson forstjóri Play telur félagið vel í stakk búið að keppa á Atlantshafsflugleiðinni.
Þetta hefur alltaf verið okkar markmið að stilla þessu módeli svona upp og við höfum séð að það sem skiptir máli í þessum rekstri er verðið og þar af leiðandi kostnaðurinn. Við trúum því að með því að koma inn með besta verðið á markaðnum munum við getað unnið okkur stað á þeim markaði, þannig að við erum mjög örugg með að geta náð góðri stöðu.
Hann óttast ekki að Icelandair lækki verðið hjá sér í samkeppninni, það hafi verið gert á öðrum flugleiðum, en verðlækkun verði þá einungis til hagsbóta fyrir alla neytendur. Samkvæmt áætlun verður flogið daglega til þessara áfangastaða. Sem fyrr segir hefst flugið í vor og vonast Birgir til að þá verði ástandið vegna heimsfaraldursins orðið betra.
Ég held að flestir séu nú að gera ráð fyrir að næsta sumar verði nær eðlilegum tölum í ferðaiðnaðinum, en við erum eins og áður að byrja hægt, fara inn á tvo staði og höfum vaðið fyrir neðan okkur.
Þrjár vélar bætast í flotann í vor og verða þá orðnar sex, og verða orðnar tíu á þarnæsta ári. Covid hefur auðvitað haft áhrif á rekstur félagsins, en Birgir segir bókanir hafa verið góðar.
Við erum í sjálfu sér mjög sátt við viðtökurnar og hvernig þetta hefur farið af stað. | null |
2021 | 37 | Allir vinna gæti breyst í allir tapa ef átakinu verður ekki framhaldið á næsta ári, að mati Húseigendafélagsins. Framkvæmdastjóri Eignaumsjónar, sem sinnir málefnum um fjórtán þúsund íbúðaeigenda segir það mikið hagsmunamál að halda átakinu áfram. | Húseigendafélagið sendi inn umsögn um fjárlagafrumvarpið. Þar segir að átakið Allir vinna, sem heimilar endurgreiðslu á virðisaukaskatti vegna endrbóta og viðhalds húsnæðis, hafi staðið vel undir nafni og skilað mjög góðum árangri. Viðhaldi og endurbótum hafi verið betur sinnt og dregið hafi mjög úr reikningslausum viðskiptum og skattsvikum, það er að segja, svartri vinnu. Einnig hafi átakið reynst líflína á erfiðum tíma fyrir iðnaðarmenn og fyrirtæki, störf hafi skapast og verðmæti eigna haldist. Húseigendafélagið segir nú blikur á lofti því ekki verði betur séð en á döfinni sé að fella þessa ívilnun niður fyrir næsta ár. Það yrði að mati félagsins til óheilla fyrir alla sem málið varðar og allir myndu tapa í stað þess að vinna. Framkvæmdastjóri Eignaumsjónar segir að átakið hafi haft mjög jákvæð áhrif og leitt til endurbóta á húsnæði og viðskipti því tengd komið upp á yfirborðið.
Þetta er töluvert hagsmunamál fyrir íbúðaeigendur í dag.
Segir Daníel Árnason framkvæmdastjóri Eignaumsjónar. Hann segir að á þessu ári sé félagið að endurheimta um hálfan milljarð króna í virðisaukaskatt fyrir húsfélög og viðbótin sem kom vegna Allir vinna sé stór hluti af því. Hann bendir á að mörg húsfélög og fleiri hafi lagt í framkvæmdir, en vegna heimsfaraldurs hafi framkvæmdir tafist, bæði vegna tafa á aðföngum og röskunar á starfsfólki. Sú staða sé því uppi víða að framkvæmdir sem til stóð að klára fyrir áramót færist inn á næsta ár og búast megi því við bakreikningum. Eignaumsjón sér um málefni fjölda íbúðaeigenda.
Hjá okkur eru þetta á milli 6 og 700 húsfélög sem að við erum með og á bak við það eru einhverjar 14 þúsund íbúðir. | null |
2021 | 37 | Jogginggallinn er jólagjöf ársins 2021. Þetta er niðurstaða rýnihóps Rannsóknaseturs verslunarinnar en forstöðumaður setursins segir bæði ástandið í samfélaginu og umhverfissjónarmið hafa ráðið för við valið. | Verkefnið Jólagjöf ársins hefur legið í dvala hjá Rannsóknasetri verslunarinnar frá árinu 2015. Það hefur nú verið endurvakið með nokkuð breyttu sniði og segir Sigrún Ösp Sigurjónsdóttir, forstöðumaður rannsóknasetursins, að gagna hafi verið aflað frá verslunum og neytendur spurðir hvað þeir vildu í jólagjöf. Eins og í fyrri tíð fór rýnihópur RSV svo yfir árið í verslun og ræddi jólagjöf ársins. Niðurstaðan var svo jogginggallinn.
Það er bæði vegna þess að rýnihópurinn var töluvert samróma um að ástandið í landinu undanfarin 2 ár hefði greinilega áhrif á neysluvenjur og það var mikill samhljómur að allt sem léti manni líða vel væri vinsælt
Umhverfissjónarmið skiptu einnig máli við valið. Gallinn hefði notagildi, gæti bæði verið tískuvara og þægileg heimaföt og svo sé hægt að kaupa notaða galla.
Fleiri mögulegar gjafir rötuðu þó í umræðuna um jólagjöf ársins.
Það bar einnig á góma í rýnihópnum, aðrir hlutir voru líka ræddir. Þar á meðal hinn alræmdi Air Fryer sem hefur verið svo mikið á vörum manna undanfarna mánuði og greinilega líka í innkaupakörfum. Samkvæmt gögnum sem við höfum fengið frá verslunum voru að minnsta kosti 1.600 eintök sem seldust í nóvembermánuði og mér sýnist á fréttum síðustu daga að það sé ekkert verið að selja minna af þeirri græju núna. | Jólagjöf ársins 2021 er jogging gallinn. Þetta er niðurstaða Rannsóknaseturs verslunarinnar |
2021 | 37 | Hart er sótt að Boris Johnson forsætisráðherra Bretlands sem hefur ekki fengið meiri mótspyrnu frá sínum eigin flokksmönnum en í gær. Níutíu og níu þingmenn Íhaldsflokksins greiddu atkvæði gegn bólusetningarpassa ríkisstjórnarinnar. | Andstaðan var meiri en stjórnmálaskýrendur höfðu spáð en nýju sóttvarnarlögin voru samt sem áður samþykkt með miklum meirihluta því flestir þingmenn Verkamannaflokksins studdu hertar sóttvarnaraðgerðir. Nýju reglurnar kveða á um að þeir sem náð hafa átján ára aldri verða að sýna fram á að vera fullbólusettir eða framvísa neikvæðu PCR prófi til að komast á fjölmennar samkomur. Öll spjót hafa staðið á forsætisráðherranum undanfarnar vikur. Í hópi þeirra sem greiddu atkvæði gegn tillögunum eru þungavigtarmenn í flokknum sem höfðu varað hann við að ganga þetta langt í aðgerðum. Veitingamenn og skipuleggjendur viðburða sjá fram á mikinn tekjumissi. Búið er að aflýsa fjölmennum samkvæmum á aðventunni. Mesta mótspyrna gegn Johnson þar til í gær var í desember i fyrra. Þá greiddu 55 þingmenn Íhaldsflokksins atkvæði gegn sóttvarnarlögum.
Í gær greindust tæplega 60 þúsund smit í Bretlandi sem er mesti fjöldi frá því í janúar. Af þeim voru rúmlega fimm þúsund og þrjú hundruð af omíkron-afbrigðinu. | Níutíu og níu þingmenn Íhaldsflokksins snérust gegn Boris Johnson forsætisráðherra í gærkvöld og greiddu atkvæði gegn tillögum um hertar sóttvarnarreglur. |
2021 | 37 | Á þrettánda hundrað manns var bjargað þegar eldur kom upp í 38 hæða húsi í Hong Kong í dag. | Slökkviliðs- og björgunarmönnum í Hong Kong tókst að bjarga á þrettánda hundrað manns þegar eldur kom upp í 38 hæða byggingu í borginni. Þrettán slösuðust, þar af einn alvarlega.
Háhýsið, World Trade Center, er í verslunarhverfi í miðborg Hong Kong. Eldur kom þar upp í raflagnaherbergi í hádeginu í dag að staðartíma og breiddist þaðan út á vinnupalla og víðar. Rúmlega þrjú hundruð manns tókst að forða sér út á þak hússins. Þaðan var fólkinu bjargað eftir rúmlega klukkustundar bið eftir að slökkviliðsmönnum tókst að ná tökum á eldinum. Um hundrað manns komust út á opið svæði á fimmtu hæð þaðan sem fólkinu var forðað í körfubílum og með stigum. Þá lenti fólk í vandræðum á veitingahúsi á tólftu hæð þegar reykur barst þangað. Slökkvistarfi var að mestu lokið eftir fjórar klukkustundir. Stjórnendur björgunaraðgerða sögðu að rúmlega tólf hundruð og fimmtíu manns hafi verið bjargað út úr háhýsinu. Þrettán slösuðust eða kvörtuðu yfir óþægindum. Kona á sjötugsaldri var verst á sig komin vegna reykeitrunar. Tíu til viðbótar fengu aðhlynningu á sjúkrahúsi. Viðgerðir standa yfir á húsinu. Því voru verslanir í því lokaðar og engin starfsemi á neðstu hæðunum. | Á þrettánda hundrað manns var bjargað þegar eldur kom upp í 38 hæða húsi í Hong Kong í dag. |
2021 | 37 | Stjarnan komst í 16-liða úrslit í bikarkeppni karla í handbolta í gær. Tvíframlengja þurfti leik liðsins við Aftureldingu til að knýja fram úrslit. | Eftir jafnan og spennandi leik í Garðabænum í gær urðu lokatölur eftir venjulegan leiktíma 29-29. Framlenging tók við og þar skoraði hvort lið þrjú mörk og staðan þá 32-32. Aftur þurfti því að framlengja. Úrslitin réðust í annarri framlengingunni en Hjálmtýr Alfreðsson skoraði þá sigurmark Stjörnunnar þegar 40 sekúndur voru til leiksloka, 36-35, og Stjarnan komin í 16-liða úrslit en Afturelding úr leik.
sögðu Gunnar Steinn Jónsson, leikmaður Stjörnunnar, og Blær Hinriksson, leikmaður Aftureldingar. Hörður frá Ísafirði er sömuleiðis kominn í 16-liða úrslit bikarsins en Herði var dæmdur 10-0 sigur gegn Fjölni. Fjölnir sá sér ekki fært að mæta vestur og spila og gaf því leikinn.
8-liða úrslit HM kvenna í handbolta halda áfram í dag og kvöld. Noregur mætir Rússlandi klukkan hálf fimm og Frakkland og Svíþjóð eigast við klukkan hálf átta. Spánverjar og Danir komust í undanúrslit mótsins í gær og Danir mæta annað hvort Frökkum eða Svíum í undanúrslitum á meðan Spánn mætir Noregi eða Rússlandi. Báðir leikir dagsins verða sýndir beint, sá fyrri á RÚV og sá seinni á RÚV 2.
Argentíski fótboltamaðurinn Sergio Agüero hefur neyðst til að hætta að spila fótbolta vegna hjartavandamála. Frá þessu var greint á blaðamannafundi í Barcelona í dag en aðeins hálft ár er liðið frá því Agüero gekk til liðs við Börsunga. Í lok október var hann fluttur á sjúkrahús í leik Barcelona og Alaves í spænsku úrvalsdeildinni er hann fann fyrir hjartverk. Læknar hafa nú metið stöðu hans svo að hann geti ekki lengur spilað fótbolta. Agüero er 33 ára og spilaði 427 leiki á knattspyrnuferlinum og skoraði í þeim 786 mörk. Hann lék 101 landsleik fyrir Argentínu og skoraði 41 mark. | Stjarnan komst áfram í 16-liða úrslit bikarkeppni karla í handbolta í gær eftir tvíframlengdan leik gegn Aftureldingu. |
2021 | 37 | Í morgun var byrjað að bólusetja börn á aldrinum fimm til ellefu ára í nokkrum Evrópulöndum. Lyfjastofnun Evrópu samþykkti í síðasta mánuði notkun bóluefnis frá Pfizer-BioNTech fyrir þennan aldurshóp. Hér á landi hefst bólusetning þess hóps tíunda janúar. | Lyfjastofnunin byggði leyfið á rannsókn þar sem þrettán hundruð börn fengu bóluefni og þrjú þeirra smituðust af veirunni, helmingi færri fékk lyfleysu og í þeim hópi greindust þrettán með veiruna.
Byrjað er að bólusetja börn í þessum aldurshópi í Þýskalandi, Spáni, Grikklandi og Ungverjalandi og fleiri lönd fylgja fljótlega í kjölfarið. Í Bandaríkjunum er búið að bólusetja fimm milljónir barna, fimm til ellefu ára.
Margir höfðu pantað tíma fyrir börnin sín í Grikklandi en þar var byrjað að bólusetja í morgun. Sjötíu og fjögur prósent foreldra spænskra barna í þessum aldurshópi vilja að börn þeirra verði bólusett samkvæmt nýlegri könnun. Heinz-Peter Meidinger formaður þýsku kennarasamtakanna segir að verði þátttaka góð auki það líkur á að halda úti eðlilegu skólastarfi. Tólf þúsund skammtar af bóluefni koma til landsins fyrir áramót og börnum 5-11 ára verður boðin bólusetning tíunda til fjórtánda janúar. | null |